# &aptitude;n käyttöopas

## Johdanto

> John Fouhy

> Mestari, onko Buddha Emacsissa?, noviisi kysyi.

> Varmasti on, vastasi mestari. Siinähän on pahus vieköön kaikki muukin. Useiden vuosien jälkeen noviisi saavutti valaistumisen.

Tervetuloa &aptitude;n käyttöoppaan pariin. Tämä johdanto selvittää, mikä &aptitude; on ja miten pääset aloittamaan sen käytön. chapGettingStarted antaa tietoa varsinaisen käytön aloittamisesta.

### Mikä aptitude oikeastaan on?

&aptitude; on monipuolinen pakettienhallintaohjelma Debian GNU/Linux -järjestelmiin. Se pohjautuu tunnettuun &apt;-pakettienhallintakirjastoon. &aptitude;n ominaisuudet ovat yhdistelmä &dselect;:n ja &apt-get;:n ominaisuuksista, ja lisäksi siinä on ominaisuuksia, joita kummassakaan näistä ei ole.

### Mitä on pakettien hallinta?

Pakettien hallinta pitää kirjaa tietokoneellesi asennetuista ohjelmistoista ja mahdollistaa uusien ohjelmistojen asennuksen sekä ohjelmistojen päivityksen ja poistamisen. Kuten nimestä voi jo päätellä, pakettien hallinta käsittelee paketteja, tiedostojen kokoelmia, jotka asennetaan ja poistetaan ryhminä.

Usein paketti on vain jokin yksittäinen ohjelma. Esimerkiksi pikaviestintäohjelma `gaim` löytyy samannimisestä Debian-paketista. On myös yleistä, että ohjelma koostuu useista toisiinsa liittyvistä paketeista. Esimerkiksi `gimp`-kuvankäsittelyohjelmaan kuuluu `gimp`-paketin lisäksi myös `gimp-data`aketti. Siihen on myös saatavilla useita valinnaisia lisäpaketteja (sekalaisia datatiedostoja, oppaita jne.). Toisinaan myös useita samankaltaisia ohjelmia on niputettu yhteen pakettiin. Tästä esimerkkinä on paketti `fileutils`, joka sisältää yleisiä Unix-komentoja kuten `ls`, `cp` jne.

Jotkin paketit vaativat toisia paketteja toimiakseen. Debianissa paketit voivat riippua toisista paketeista, suositella tai ehdottaa niitä tai olla ristiriidassa niiden kanssa.

- Jos paketti A riippuu paketista B, B on välttämätön, jotta A voisi toimia. Esimerkiksi `gimp`-paketti riippuu `gimp-data`-paketista, joka sisältää kuvankäsittelyohjelma GIMP:n tarvitsemia tiedostoja.

- Jos paketti A suosittelee pakettia B, niin B mahdollistaa A:lle jonkin toiminnallisuuden, jonka useimmat käyttäjät haluavat. Esimerkiki `mozilla-browser`-paketti suosittelee `mozilla-psm`-pakettia, joka lisää Mozilla-selaimeen tuen salatulle tiedonsiirrolle. Mozilla toimii ilmankin tätä, mutta useimmat käyttäjät haluavat mahdollisuuden siirtää luottamuksellista tietoa (kuten luottokorttinumeroita).

- Jos paketti A ehdottaa pakettia B, niin B tarjoaa jonkin lisätoiminnallisuuden A:lle, mutta tätä ei useimmissa tapauksissa tarvita. Esimerkiksi `kmail`-paketti ehdottaa `gnupg`-pakettia, joka antaa mahdollisuuden salata KMail-ohjelmalla lähetetyn sähköpostin.

- Jos paketti A on ristiriidassa paketin B kanssa, näitä kahta pakettia ei voi asentaa yhtä aikaa. Esimerkiksi `fb-music-hi`-paketti on ristiriidassa `fb-music-low`-paketin kanssa, koska nämä paketit tarjoavat vaihtoehtoiset musiikit Frozen Bubble -peliin.

Paketinhallintaohjelma tarjoaa käyttöliittymän, joka helpottaa järjestelmään asennettujen pakettien hallintaa. &aptitude; on tällainen ohjelma, joka on rakennettu &apt;-kirjaston päälle.

### Mikä &apt;-järjestelmä on?

Pakettien asennus ja poisto on luonnollisesti tarpeen, mutta ohjelma, joka tekee vain tämän (Debianissa `dpkg`) on riittävä vain, jos haluat asentaa yhden tai kaksi pakettia. Sen rajoitukset tulevat ilmi heti kun haluat hallita laajempaa kokoelmaa. Samoin, jos asennettava paketti vaatii jotakin, jota ei ole vielä asennettu, tämäkin pitää noutaa ja asentaa käsin. Tällaiset muiden vaatimuksena asennetut paketit lisäksi jäävät järjestelmään poistettuasi vaativan paketin, ellet erikseen käsin poista niitä.

Koska kaiken tällaisen tekeminen käsin on työlästä, pakettienhallintajärjestelmissä on yleensä myös ohjelmia, jotka huolehtivat tästä. &apt; on yhteinen pohja näiden ohjelmien toteuttamiseen: &aptitude;n lisäksi myös esim. `synaptic` ja `apt-watch` käyttävät &apt;ia.

&apt; ylläpitää luetteloa kaikista paketeista, jotka voidaan noutaa Debianilta tietokoneellesi. Tämän luettelon perusteella voi selvittää, mitä paketteja tarvitsee päivittää tai mitä paketteja voi asentaa. &apt; osaa myös selvittää riippuvuuksia automaattisesti: kun päätät asentaa paketin, &apt; löytää tämän paketin vaatimat paketit ja asentaa myös ne.

&apt;iin perustuva pakettienhallintaohjelma, kuten &aptitude;, sisältää yleensä kolme perustoimintoa: pakettiluettelon päivitys noutaa Debianin palvelimilta tuoreet luettelot saatavilla olevista paketeista, näiden luetteloiden perusteella valitaan asennettavat, päivitettävät ja poistettavat paketit, ja lopuksi valinnat toteutetaan suorittamalla valitut asennukset, poistot, jne.

&apt;iin pohjautuvissa ohjelmissa tiedot pakettiluettelojen sijainneista luetaan tiedostosta `/etc/apt/sources.list`. Tämän tiedoston muotoa ja sisältöä ei kuvata tässä tekstissä vaan manuaalisivulla `sources.list(5)`.

### Miten voin hankkia &aptitude;n?

Tämä luku selittää eri tavat, joilla voit hankkia &aptitude;n, jos se jostain valitettavasta syystä ei vielä ole asennettuna järjestelmääsi. Useimmille paras tapa selitetään luvussa binääripaketeista.

#### Esikäännetty &aptitude; eli valinta 99%:lle käyttäjistä

Esikäännetyt paketit eli binääripaketit ovat helpoin ja yleisin tapa asentaa &aptitude;. Asennus lähdekoodista tulisi valita vain jos binääripaketteja ei ole saatavilla tai jos tarvitset jotain, jota binääripaketit eivät tarjopa.

Jos käytät Debiania, suorita &root;-tunnuksella komento `apt-get install aptitude`. Jos et käytä Debiania, on mahdollista, että järjestelmäsi toimittaja on esikääntänyt &aptitude;n; voit ottaa yhteyttä heihin, jos et löydä esikäännettyä &aptitude;a.

#### &aptitude;n kääntäminen lähdekoodista

On myös mahdollista kääntää &aptitude; lähdekoodista. Tämä ei luultavasti ole hyödyllistä ellei &apt; ole jo asennetuna järjestelmääsi. Jos se on, &aptitude;n asennus lähdekoodista tapahtuu seuraavasti:

1. Asenna seuraavat ohjelmistot:

   - C++-kääntäjä, esimerkiksi g++.

   - &apt;-ohjelmankehitystiedostot; nämä ovat yleensä paketissa, jonka nimi on `libapt-pkg-dev` tai jokin senkaltainen.

   - `Libsigc++-2.0`-kirjasto, saatavilla osoitteessa .

   - Lopuksi nouda uusin &aptitude;n lähdekoodi, joka on saatavilla sivulta . Vieritä näyttö sivun loppuun ja nouda .orig.tar.gz-tiedosto.

Kun olet tehnyt kaiken ylläolevan, suorita pääteikkunassa komento `tar zxf aptitude-&VERSION;.tar.gz` purkaaksesi lähdekoodipaketin. Tämän jälkeen kirjoita `cd aptitude-&VERSION; && ./configure && make` kääntääksesi &aptitude;n. Jos komento suoritettiin loppuun, varmista, että ole &root;-käyttäjä (esimerkiksi käyttämällä `su`-komentoa) ja kirjoita `make install` asentaaksesi &aptitude;n järjestelmääsi. Tämän jälkeen &aptitude;n pitäisi käynnistyä kirjoittamalla `aptitude` komentokehoitteeseen.

#### &aptitude;n haku Subversionilla

Jos haluat kokeilla tuoreinta mahdollista versiota tai avustaa &aptitude;n kehityksessä, voit noutaa julkaisemattoman kehitysversion käyttämällä Subversionia. Asenna Subversion (haettavissa osoitteesta ) ja suorita komento `svn checkout svn://svn.debian.org/aptitude/trunk/aptitude` noutaaksesi tuoreimman lähdekoodin. Myöhemmin voit päivittää noutamasi koodin tuoreimpaan versioon siirtymällä `cd`-komennolla sen hakemistoon ja komentamalla `svn update`.

Subversionilla haetun &aptitude;n kääntämiseen tarvitset ohjelmat `autoconf` ja `automake`. Kirjoita `./autogen.sh` luodaksesi käännöksessä tarvittavat tiedostot, minkä jälkeen käännös tapahtuu komennoilla `make` ja `make install`

Subversionilla haettava &aptitude; on kehitysversio, joka muuttuu jatkuvasti vikakorjausten ja uusien toimintojen lisäyksen myötä. Ei ole edes varmaa, että se kääntyy virheettömästi, saati että se toimisi. Vikailmoituksia on suotavaa tehdä, mutta kehitysversion käyttö on täysin omalla vastuullasi.

Luonnollisesti kaikkien vapaaohjelmistojen käyttö tapahtuu omalla vastuulla, mutta kehitysversion käyttö on vielä riskialttiimpaa kuin julkaistun version.

## Aloitus

> Lao Tsu

> Pitkäkin matka alkaa yhdellä askeleella.

&aptitude; on laaja ohjelma, ja siinä on paljon toiminnallisuutta. Uudelle käyttäjälle tutustuminen voi olla hengästyttävä kokemus. Tämän vuoksi tämä luku käy läpi &aptitude;n yleisimmin käytetyt toiminnot. chapRefGuide sisältää täydellisen kuvauksen &aptitude;n toiminnallisuudesta.

### &aptitude;n käyttö

Tämä luku opastaa &aptitude;n koko ruudun käyttöliittymän käytössä. secUsingCmdline selostaa komentoriviliittymän.

#### &aptitude;n perusteet

Saat käynnistettyä &aptitude;n kirjoittamalla tekstipäätteeseen komennon

    $ aptitude

Kun varasto on ladattu (tämä voi kestää kauan, etenkin hitaalla tietokoneella), aptituden pääruutu tulee näkyviin:

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
    aptitude 0.3.2
    --- Päivitettävät paketit
    --- Asennetut paketit
    --- Asentamattomat paketit
    --- Vanhentuneet ja paikalliset paketit
    --- Näennäispaketit
    --- Tehtävät

    Näistä paketeista on saatavilla uudempi versio.

Kuten kuvasta näkyy, &aptitude;n pääruutu on jaettu useaan osaan. Sininen rivi ruudun yläosassa on valikkopalkki, ja sen alapuolella olevat siniset rivit kertovat muutaman tärkeimmän komennon. Tätä seuraava musta tila näyttää kaikki saatavilla olevat paketit ryhmiteltynä. Valittuna oleva ryhmä (Päivitettävät paketit) on korostettu, ja sen kuvaus on alhaalla olevassa mustassa osassa.

Kuten ruudun yläosa kertoo, aptituden valikkoihin pääsee painamalla F10. Jos järjestelmäsi tukee hiiren käyttöä pääteikkunassa, voit myös painaa hiiren vasenta nappia valikon otsikossa. F10:n painaminen avaa Toiminnot-valikon:

     Toiminnot  Peruuta  Paketti  Haku  Asetukset  Näkymät  Apu
    +-------------------------------+u: Päivitä  g: Nouda/Asenna/Poista
    |Asenna/poista paketteja       g|
    |Päivitä pakettiluettelo       u|
    |Unohda uudet paketit          f|
    |Puhdista koko pakettivarasto   |aketit
    |Puhdista vanhentuneet tiedostot|
    |Merkitse päivitykset          U|
    |Pelaa miinaharavaa             |
    |Vaihda root-tunnukselle        |
    +-------------------------------+
    |Lopeta                        Q|
    +-------------------------------+
    Näistä paketeista on saatavilla uudempi versio.

    Suorita kaikki määritetyt asennukset ja poistot

Siirry haluamasi vaihtoehdon kohdalle nuolinäppäimillä ja paina Enter valitaksesi sen. Voit myös valita hiirellä, jos järjestelmäsi tukee sitä. Paina F10 uudestaan sulkeaksesi valikon tekemättä valintaa. Ruudun alalaidassa on selitys kulloinkin korostetulle valikkovaihtoehdolle. Jos vaihtoehdolle on näppäinoikotie, valikon oikea laita näyttää sen; esimerkiksi komennon Päivitä pakettiluettelo saa suoritettua painamalla u:ta.

Voit milloin tahansa painaa ? saadaksesi esiin luettelon kaikista näppäinoikoteistä.

#### Pakettiluettelon selaaminen

Pakettiluettelo on &aptitude;n pääasiallinen käyttöliittymä. Tämä luettelo on jaettu ryhmiin, kuten allaoleva ruutu näyttää.

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
    aptitude 0.3.2
    --- Päivitettävät paketit
    --- Asennetut paketit
    --- Asentamattomat paketit
    --- Vanhentuneet ja paikalliset paketit
    --- Näennäispaketit
    --- Tehtävät

    Näistä paketeista on saatavilla uudempi versio.

&aptitude; jättää automaattisesti näyttämättä tyhjät pakettiryhmät, joten oma näkymäsi ei välttämättä näytä näitä kaikkia ryhmiä, ja toisaalta siinä voi olla ryhmiä, joita tässä ei ole.

Ylläolevassa ruudussa ensimmäinen ryhmä (Päivitettävät paketit) on korostettu, mikä osoittaa, että se on valittu. Voit vaihtaa valittua ryhmää nuolinäppäimillä; ruudun alaosassa oleva kuvaus muuttuu valitun ryhmän mukana. Valitun ryhmän voi laajentaa painamalla Enter sen kohdalla:

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
    aptitude 0.3.2
    --\ Asennetut paketit
      --- admin - Järjestelmätyökalut (ohjelmien asennus, käyttäjien hallinta yms.)
      --- base - Debianin perusta
      --- comm - Faksimodeemien ja muiden tiedonsiirtolaitteiden tarvitsemat ohjelma
      --- devel - Työkalut ja ohjelmat ohjelmistokehitykseen
      --- doc - Käyttöohjeet ja niiden katseluun tarkoitetut ohjelmat
      --- editors - Tekstieditorit ja tekstinkäsittelyohjelmat
      --- games - Pelit ja muut hupiohjelmat
      --- gnome - GNOME-työpöytäympäristö
      --- graphics - Grafiikan luomis-, katselu- ja käsittelyohjelmat

    Tietokoneellesi asennettuna olevat paketit.

Asennetut paketit-ryhmä on nyt laajennettu paljastaen sen sisällön. Se sisältää aliryhmiä, jotka on määritelty suunnilleen sen mukaan, minkälaisia ohjelmistoja mikäkin aliryhmä sisältää. Laajentamalla aliryhmän admin painamalla Enteriä sen kohdalla saamme näkyviin:

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
    aptitude 0.3.2
    --\ Asennetut paketit
      --\ admin - Järjestelmätyökalut (ohjelmien asennus, käyttäjien hallinta yms.)
        --- main - Debianin varsinainen arkisto
      --- base - Debianin perusta
      --- comm - Faksimodeemien ja muiden tiedonsiirtolaitteiden tarvitsemat ohjelma
      --- devel - Työkalut ja ohjelmat ohjelmistokehitykseen
      --- doc - Käyttöohjeet ja niiden katseluun tarkoitetut ohjelmat
      --- editors - Tekstieditorit ja tekstinkäsittelyohjelmat
      --- games - Pelit ja muut hupiohjelmat
      --- gnome - GNOME-työpöytäympäristö

    Admin-ryhmän paketit mahdollistavat erilaisia hallinnollisia tehtäviä kuten
    ohjelmien asennuksen, käyttäjähallinnon, asetuksien muokkaamisen, järjestelmän
    valvonnan, verkkoliikenteen tarkastelun jne.

admin-ryhmä sisältää aliryhmän main, joka on Debianin varsinainen arkisto. Tämän laajentamalla saa vihdoin näkyviin paketteja.

Voit säästää aikaa painamalla [, mikä laajentaa ryhmän kaikki aliryhmät kerralla. Jos olisit valinnut Asennetut paketit ja painanut [, olisit heti saanut näkyviin allaolevan näkymän.

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
    aptitude 0.3.2
    --\ Asennetut paketit
      --\ admin - Järjestelmätyökalut (ohjelmien asennus, käyttäjien hallinta yms.)
        --\ main - Debianin varsinainen arkisto
    i A   alien                                                8.53       8.53
    i     anacron                                              2.3-11     2.3-11
    i     apt-utils                                            0.6.36     0.6.36
    i     aptitude                                             0.3.2-4    0.3.2-4
    i     at                                                   3.1.8-11   3.1.8-11
    i     bluez-hcidump                                        1.17-1     1.17-1
    i     bluez-utils                                          2.15-1     2.15-1

    Debian-järjestelmä koostuu paketeista main-ryhmässä.  Jokainen main-ryhmän
    paketti sisältää ainoastaan vapaaohjelmistoja.

    Saadaksesi lisätietoa, miten Debian ratkaisee ohjelman vapauden, katso
    http://www.debian.org/social_contract#guidelines

Voit liikkua pakettiluettelossa myös ruutu kerrallaan Page Up- ja Page Down-näppäimillä.

Kun ruudun alaosassa olisi enemmän tietoa kuin näkyvään osaan mahtuu, voit käyttää näppäimiä a ja z selaamaan sitä.

#### Pakettien etsiminen nimen perusteella

Jos tiedät paketin nimen, voit löytää sen nopeasti painamalla /, joka avaa hakuruudun:

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
    aptitude 0.3.2
    i     luola                                                1.2.6.dfsg 1.2.6.dfsg
    i A   luola-data                                           1.2.6.dfsg 1.2.6.dfsg
    i A   luola-levels                                         5.1-2      5.1-2
    i     lxdoom                                               1.4.4-9.1  1.4.4-9.1
    i     lxdoom-sndserv                                       1.4.4-9.1  1.4.4-9.1
    i     lxdoom-x11                                           1.4.4-9.1  1.4.4-9.1
    i A   lxmusserv                                            0.94-3     0.94-3
    i +--------------------------------------------------------------------------+
    i |Etsi mitä?                                                                |
    i |luo                                                                       |
    mu|                             [ Ok ]                            [ Peruuta ]|
    Lu+--------------------------------------------------------------------------+
    kinds of levels.

    Luola's genre "Luolalentely," or cave-flying, has been very popular in Finland.
    Although cave-flying games are not originally from Finland, most new
    cave-flying games are.

Kuten ylläolevasta kuvasta näkyy, hakuehdolla `luo` löytyy paketti `luola`. Käyttämällä &aptitude;n tehokasta hakuehtokieltä (katso secSearchPatterns) on mahdollista etsiä paketteja hyvinkin monimutkaisilla ehdoilla.

Edellisen hakusi voit toistaa painamalla n tai \ suljettuasi hakuikkunan.

Joskus on hyödyllistä näyttää vain paketit, jotka täsmäävät annettuun ehtoon. Tämän saa aikaan painamalla l:ää:

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
    aptitude 0.3.2
    --- Asennetut paketit
    --- Asentamattomat paketit
    --- Vanhentuneet ja paikalliset paketit
    --- Näennäispaketit
    --- Tehtävät

      +--------------------------------------------------------------------------+
      |Syötä pakettipuulle uusi raja:                                            |
      |apti                                                                      |
      |                             [ Ok ]                            [ Peruuta ]|
    Ti+--------------------------------------------------------------------------+

Tämä toimii kuten hakukin yllä, mutta sen sijaan, että se korostaisi seuraavan täsmäävän paketin, se piilottaa näkyvistä kaikki paketit, jotka eivät täsmää. Esimerkiksi kirjoittamalla `apti` ja painamalla Enter saa näkyviin vain ne paketit, joiden nimessä on apti:

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
    aptitude 0.3.2
    --\ Asennetut paketit
      --\ admin - Järjestelmätyökalut (ohjelmien asennus, käyttäjien hallinta yms.)
        --\ main - Debianin varsinainen arkisto
    i     aptitude                                             0.3.2-4    0.3.2-4
      --\ doc - Käyttöohjeet ja niiden katseluun tarkoitetut ohjelmat
        --\ main - Debianin varsinainen arkisto
    i A   aptitude-doc-cs                                      0.3.2-4    0.3.2-4
    i A   aptitude-doc-en                                      0.3.2-4    0.3.2-4
    i A   aptitude-doc-fr                                      0.3.2-4    0.3.2-4
    --- Asentamattomat paketit

    Tietokoneellesi asennettuna olevat paketit.

#### Pakettien hallinta

Nyt kun osaat liikkua pakettiluettelossa, on aika aloittaa pakettien asennus ja poisto &aptitude;lla. Tässä luvussa opit merkitsemään paketteja asennettavaksi, poistettavaksi ja päivitettäväksi.

Voit muuttaa järjestelmääsi vain jos käytät &root;-tunnusta. Jos haluat vain kokeilla &aptitude;a, voit huoletta käyttää sitä tavallisella käyttäjätunnuksella, koska tämä ei voi vaurioittaa järjestelmääsi mitenkään. Jos yrität tehdä jotain, joka on mahdollista vain &root;:lle, &aptitude; kertoo sinulle ja kysyy &root;-salasanaa, jos haluat jatkaa.

Muutokset pakettiin tehdään siirtymällä sen kohdalle pakettiluettelossa niin, että sen rivi on korostettu, ja tämän jälkeen painamalla halutun toiminnon näppäintä. Perustoimintojen näppäimet

Voit myös muuttaa paketteja Paketti-valikosta; secPackageMenu antaa lisätietoja.

ovat + asentaaksesi tai päivittääksesi, - poistaaksesi ja = estääksesi automaattisen päivityksen (tätä kutsutaan jäädytykseksi). Näitä toimintoja ei suoriteta välittömästi; &aptitude; vain päivittää pakettiluettelon osoittamaan pyydetyt muutokset.

Allaolevassa ruudussa paketti `kaffeine-mozilla` valittiin siirtymällä sen kohdalle ja tämän jälkeen painettiin +:a. Paketti on nyt korostettu vihreällä ja kirjain i sen nimen vasemmalla puolella osoittaa, että se asennetaan. Paketin rivillä näkyy myös arvio siitä, kuinka paljon levytilaa paketin asennus vie.

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
    aptitude 0.3.2                    Vaatii 62,8MB levytilaa        Haun koko: 19,9
    p     gwenview                                             <ei ole>   1.2.0-1
    p     juk                                                  <ei ole>   4:3.3.2-1
    p     junior-kde                                           <ei ole>   1.4
    p     kaddressbook-plugins                                 <ei ole>   4:3.3.2-4
    piA   kaffeine                                     +3416kB <ei ole>   0.6-1
    pi    kaffeine-mozilla                             +270kB  <ei ole>   0.4.3.1-1
    p     kalarm                                               <ei ole>   4:3.3.2-3
    p     kappfinder                                           <ei ole>   4:3.3.2-1
    p     kaquarium                                            <ei ole>   1.0-beta-4
    p     karamba                                              <ei ole>   0.17-5
    mozilla plugin that lanches kaffeine for supported media types
    This mozilla plugin launches kaffeine, the xine-based media player for KDE,
    when a page containing a supported media format is loaded.

Voit koska tahansa valita &undo-undo; peruuttaaksesi minkä tahansa muutoksen. Tämä on hyödyllistä, jos valitsemasi toiminnolla on seurauksia, joita et odottanut ja joita et haluakaan.

Yksittäisiin paketteihin vaikuttavien toimintojen lisäksi käytettävissäsi on myös yksi tärkeä laajempi toiminto: kun painat U:ta, &aptitude; yrittää päivittää kaikki paketit, joille on saatavilla uudempi versio. Sinun on syytä käyttää tätä komentoa säännöllisesti pitääksesi järjestelmäsi ajantasaisena.

Joskus paketin tilan muutos rikkoo riippuvuussuhteita. Paketti, jolla on tyydyttämättömiä riippuvuuksia on rikki. &aptitude; varoittaa, jos paketti menee rikki, ja selittää, miksi näin tapahtui. Alla esimerkki, mitä tapahtuu, kun yritän poistaa paketin `libexif10`:

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
    aptitude 0.3.2       #Rikki: 3    Vapauttaa 307kB levytilaa
    i A   libdns20                                             1:9.3.1-2  1:9.3.1-2
    i A   libdps1                                              4.3.0.dfsg 4.3.0.dfsg
    i A   libedit2                                             2.9.cvs.20 2.9.cvs.20
    i A   libelfg0                                             0.8.5-1    0.8.5-1
    i A   libesd-alsa0                                         0.2.35-2.1 0.2.35-2.1
    idA   libexif10                                            0.6.9-6    0.6.9-6
    i A   libexpat1                                            1.95.8-3   1.95.8-3
    i A   libffcall1                                           1.10-2     1.10-2
    i A   libflac6                                             1.1.1-5    1.1.1-5
    i A   libfontconfig1                                       2.3.2-1    2.3.2-1
    library to parse EXIF files
    libexif10 poistetaan.

    Nämä paketit riippuvat paketista libexif10 ja rikkoutuvat sen poistosta:

      * gimp , riippuvuus:  libexif10
      * gphoto2 , riippuvuus:  libexif10
      * libgphoto2-2 , riippuvuus:  libexif10
    [1/...] Ehdotuksena 1 säilytys
    e: Tutki  !: Toteuta  .: Seuraava  ,: Edellinen

&aptitude;n näytössä näkyy kolme merkkiä siitä, että jokin meni vikaan: ensinnäkin yläosan sinisellä alueella näkyy rikkinäisten pakettien lukumäärä, toiseksi ruudun alaosassa kerrotaan valittuun pakettiin liittyvät rikkinäiset paketit ja kolmanneksi ruudun alalaidassa on palkki, jossa ehdotetaan ongelmalle ratkaisua. Voit painaa b:tä tai etsiä ehdolla `~b` löytääksesi rikkinäiset paketit.

Paina e:tä nähdäksesi, miten &aptitude; uskoo pystyvänsä ratkaisemaan ongelman. Lisää ratkaisuja saat painamalla . ja aikaisempiin ratkaisuihin voit palata painamalla ,. Kun löydät kelvollisen ratkaisun, voit painaa ! toteuttaaksesi sen.

Allaolevassa kuvassa olen päättänyt, että haluan poistaa paketin `libexif10`, vaikka se lopulta johtaakin kuuden muun paketin poistamiseen (ne kolme, jotka rikkoutuivat, ja niistä riippuvat paketit). Rikkoutuneet riippuvuudet ratkaistaan painamalla ! tai valitsemalla Toteuta nyt valitun vaihtoehdon kohdalla, mikä merkitsee näytetyt kuusi pakettia poistettaviksi.

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
    aptitude 0.3.2       #Rikki: 3    Vapauttaa 307kB levytilaa
    i A   libdns20                                             1:9.3.1-2  1:9.3.1-2
    i A   libdps1                                              4.3.0.dfsg 4.3.0.dfsg
    i A   libedit2                                             2.9.cvs.20 2.9.cvs.20
    i A   libelfg0  +----------------------------------------------+-1    0.8.5-1
    i A   libesd-als|Poista paketit:                               |5-2.1 0.2.35-2.1
    idA   libexif10 |gimp                                          |-6    0.6.9-6
    i A   libexpat1 |camera.app                                    |8-3   1.95.8-3
    i A   libffcall1|libgphoto2-2                                  |2     1.10-2
    i A   libflac6  |libgphoto2-port0                              |-5    1.1.1-5
    i A   libfontcon|gphoto2                                       |-1    2.3.2-1
    library to parse|gnustep                                       |
    libexif10 poiste|                                              |
                    |-1894 pistettä                                |
                    |[ Edellinen ][ Seuraava ][ Toteuta ][ Lopeta ]|
    Nämä paketit rii+----------------------------------------------+istosta:

      * gimp , riippuvuus:  libexif10
      * gphoto2 , riippuvuus:  libexif10
      * libgphoto2-2 , riippuvuus:  libexif10
    [2/2] Ehdotuksena 6 poistoa
    e: Tutki  !: Toteuta  .: Seuraava  ,: Edellinen

Jos et ratkaise tilannetta, &aptitude; yrittää itse korjata sen, kun sitoudut valintoihisi painamalla g:tä. Riippuvuusongelmien automaattinen ratkaisu on kuitenkin vaikeaa, etkä välttämättä ole tyytyväinen &aptitude;n valintoihin, joten on parempi ratkaista tämänkaltaiset ongelmat ennen kuin alat toteuttaa tekemiäsi muutoksia.

#### Pakettiluettelon päivitys ja pakettien asennus

Tässä vaiheessa osaat käyttää &aptitude;a riittävästi pystyäksesi muuttamaan järjestelmääsi.

Saatavilla olevien pakettien luettelo tulisi päivittää säännöllisesti, jotta pysyisit ajan tasalla uusista paketeista ja pakettien uusista versioista. Tämän päivityksen voit tehdä painamalla u:ta. Noudon voit keskeyttää milloin tahansa painamalla q:ta sen aikana.

Kun pakettiluettelosi on päivitetty, voit valita päivitettävät, asennettavat ja poistettavat paketit edellisen luvun ohjeiden mukaan. Nähdäksesi kaikki toiminnot, joita olet pyytänyt, paina g:tä kerran. Kun esimerkiksi asennat aiemman esimerkin `kaffeine-mozilla`-pakettia, seuraavanlainen ruutu tulee näkyviin:

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
                    Paketit                                Esikatselu
    aptitude 0.3.2                    Vaatii 62,8MB levytilaa        Haun koko: 19,9
    --\ Riippuvuuksien vuoksi automaattisesti asennettavat paketit
    piA akode                                          +934kB  <ei ole>   4:3.3.2-1
    ciA fam                                            +266kB  <ei ole>   2.7.0-7
    piA jackd                                          +311kB  <ei ole>   0.99.0-6
    piA kaffeine                                       +3416kB <ei ole>   0.6-1
    piA kdelibs-bin                                    +2642kB <ei ole>   4:3.3.2-6.
    piA kdelibs-data                                   +24,3MB <ei ole>   4:3.3.2-6.
    piA kdelibs4                                       +24,0MB <ei ole>   4:3.3.2-6.
    ciA libarts1                                       +4563kB <ei ole>   1.3.2-3

    Nämä paketit asennetaan, koska jokin asennettavaksi valitsemasi paketti riippuu
    niistä.

    Kun valitset paketin, selitys sen tämänhetkisestä tilasta annetaan tässä
    tilassa.

Kuten näkyy, &aptitude; päätti asentaa automaattisesti monta pakettia (koko KDE-työpöytäympäristön perustan), koska `kaffeine`, josta `kaffeine-mozilla` riippuu suoraan, on KDE-ohjelma. Tässä vaiheessa vaihtoehtoina on jatkaa asennusta painamalla g:tä tai keskeyttää se painamalla q:ta.

### &aptitude;n käyttö komentoriviltä

Koko ruudun käyttöliittymän lisäksi &aptitude;a voi käyttää pakettien hallintaan suoraan komentoriviltä samaan tapaan kuin &apt-get;iä. Tämä luku kattaa yleisimmät komentorivitoiminnot; secReference sisältää täydellisen kuvauksen &aptitude;n komentorivikäytöstä.

Komentoriviltä käytettäessä &aptitude; käynnistetään seuraavasti:

    	aptitude toiminto
    	parametrit

`toiminto` määrittää, mikä toiminto &aptitude;n on suoritettava. Muut komentoriviparametrit tulkitaan toiminnosta riippuen. Yleensä ne ovat pakettien nimiä tai valitsimia

Valitsin on kirjain, jota edeltää viiva, esimerkiksi -a tai -v.

.

Tärkeimmät toiminnot ovat:

    	      aptitude
    	      update

- Tämä komento päivittää pakettiluettelon. Koko ruudun liittymässä sama toiminto on u:n painaminen.

    	      aptitude
    	      upgrade

- Tämä komento päivittää mahdollisimman monta pakettia. Jos riippuvuuksissa tulee ongelmia, paketteja ei päivitetä. Tämä komento ei siis esim. poista paketteja.

    	      aptitude
    	      dist-upgrade

- Myös tämä komento päivittää paketteja, mutta se tekee enemmän riippuvuusongelmien ratkaisemiseksi: se asentaa ja poistaa paketteja kunnes riippuvuusongelmia ei enää ole. Tätä komentoa käytettäessä on siis syytä olla varovainen, koska se voi tehdä epämieluisia toimintoja.

    	      aptitude

    		install
    		remove
    		purge

    	      pkt1
    	      pkt2

- Nämä komennot asentavat, poistavat tai siivoavat

  Siivoaminen tarkoittaa paketin poistamista asetustiedostoineen.

  annetut paketit. Asentamalla paketin, joka on jo asennettu, voi päivittää sen, jos uudempi versio on saatavilla.

    	      aptitude
    	      search
    	      ehto1
    	      ehto2

- Tämä komento hakee paketteja, joiden nimessä on mikä tahansa `ehto` ja näyttää tulokset ruudulla. Jokainen `ehto` voi myös olla erityinen hakuehto, jotka secSearchPatterns kuvaa.

  Itse asiassa mikä tahansa komento, jolla on paketti parametrinä (esim. `install` tai `show`), kelpuuttaa myös hakuehdon.

    	      aptitude
    	      show
    	      pkt1
    	      pkt2

- Näytä jokaisen `pkt`:n tiedot ruudulla.

Pakettien asennukseen, päivitykseen ja poistoon käytettäville komennoille voi antaa valitsimen -s, joka tarkoittaa simulointia. Tämä saa &aptitude;n suorittamaan kaikki toiminnot, jotka se normaalisti tekisi, paitsi että tiedostoja ei noudeta, asenneta tai poisteta.

Toisinaan &aptitude; antaa seuraavanlaisen kehotteen:

    Nämä UUDET paketit asennetaan automaattisesti:
      freeglut3 libglut3 space-orbit-common
    Nämä UUDET paketit asennetaan:
      freeglut3 libglut3 space-orbit space-orbit-common
    0 päivitettyä pakettia, 4 uutta asennusta, 0 poistettavaa ja 0 päivittämätöntä
    Tarvitsee noutaa 3298kB arkistoista. Levytilaa kuluu 8704kB purkamisen jälkeen.
    Haluatko jatkaa? [Kyllä=y/ei=n/?]

Tässä voit valita joko Kyllä (painamalla y) tai Ei (painamalla n). Lisäksi käytettävissäsi on komentoja, joilla voit vaihtaa kehotteessa näytettäviä tietoja tai määrittää muita toimintoja. Esimerkiksi painamalla s voit määrittää, näytetäänkö kuinka paljon tilaa kukin paketti vie:

    Haluatko jatkaa? [Kyllä=y/ei=n/?] s

    Kokojen muutokset näytetään.

    Nämä UUDET paketit asennetaan automaattisesti:
      freeglut3 <+242kB> libglut3 <+49,2kB> space-orbit-common <8020kB>
    Nämä UUDET paketit asennetaan:
      freeglut3 <+242kB> libglut3 <+49,2kB> space-orbit <+393kB>
      space-orbit-common <8020kB>
    0 päivitettyä pakettia, 4 uutta asennusta, 0 poistettavaa ja 0 päivittämätöntä
    Tarvitsee noutaa 3298kB arkistoista. Levytilaa kuluu 8704kB purkamisen jälkeen.
    Haluatko jatkaa? [Kyllä=y/ei=n/?]

Valitsemalla d saat tietoa automaattisesti asennettavista tai poistettavista paketeista:

    Nämä UUDET paketit asennetaan automaattisesti:
      freeglut3 (R: libglut3, R: space-orbit, K: freeglut3)
      libglut3 (R: freeglut3) space-orbit-common (R: space-orbit)
    Nämä UUDET paketit asennetaan:
      freeglut3 libglut3 space-orbit space-orbit-common
    0 päivitettyä pakettia, 4 uutta asennusta, 0 poistettavaa ja 0 päivittämätöntä
    Tarvitsee noutaa 3298kB arkistoista. Levytilaa kuluu 8704kB purkamisen jälkeen.
    Haluatko jatkaa? [Kyllä=y/ei=n/?]

Tämä näyttää, että `space-orbit-common` ja `freeglut3` asennetaan, koska `space-orbit` riippuu niistä. Lisäksi `freeglut3` riippuu paketista `libglut3`, joten sekin asennetaan. Kaikki mahdolliset toiminnot saat näkyviin valitsemalla ? kehotteessa.

Jos annettu pyyntö rikkoo riippuvuuksia, eikä &aptitude; pysty helposti korjaamaan asiaa, se kysyy, mitä tehdä:

    Nämä paketit ovat RIKKI:
      libsdl1.2debian
    Nämä paketit POISTETAAN:
      libsdl1.2debian-all
    .
    .
    .
    Seuraavat toiminnot selvittävät nämä riippuvuudet:

    Asenna paketit:
    libsdl1.2debian-oss [1.2.7+1.2.8cvs20041007-5 (testing,unstable)]

    -21 pistettä

    Hyväksytkö tämän ratkaisun? [Y/n/q/?]

Kirjoittamalla `y` tai painamalla Enteriä hyväksyt ehdotetun ratkaisun. Jos kirjoitat `n`, näet seuraavaksi parhaan ratkaisun:

    Hyväksytkö tämän ratkaisun? [Y/n/q/?] n
    Seuraavat toiminnot selvittävät nämä riippuvuudet:

    Asenna paketit:
    libsdl1.2debian-arts [1.2.7+1.2.8cvs20041007-5 (testing,unstable)]

    -21 pistettä

    Hyväksytkö tämän ratkaisun? [Y/n/q/?]

Jos kirjoitat `q`, luovutat, mikä lopettaa ohjelman suorituksen:

    Hyväksytkö tämän ratkaisun? [Y/n/q/?] q
    Lopetetaan yritykset ratkaista näitä riippuvuuksia.
    Keskeytys.

Kuten tavallisessakin komentorivikehotteessa voit myös tässä riippuvuuksien selvityskehotteessa suorittaa useita toimintoja, esimerkiksi pakettien tilojen muokkausta. Kirjoita `?` nähdäksesi täydellisen luettelon kaikista käytettävissä olevista komennoista.

secReference on täydellinen kuvaus &aptitude;n komentorivikäytöstä.

## Kaikki &aptitude;n toiminnot

> Lewis Carroll , Liisan seikkailut ihmemaassa

> Valkoinen Kani pani silmälasit nenälleen. Mistä minä aloitan, Majesteetti?, hän kysyi.

> Aloita alusta, sanoi Kuningas juhlallisesti, ja jatka kunnes olet päässyt loppuun. Sitten lopeta.

&aptitude; on laaja ohjelma, jossa on paljon ominaisuuksia. Joskus, vaikka tietäisikin, että jokin toiminto on mahdollinen, voi olla vaikea muistaa, miten se tehdään. Jopa monet toiminnot, joita tekijää on pyydetty lisäämään, osoittautuivat olevan jo olemassa, vaikkakin vaikeasti löydettävissä.

Tosin onnellisesti tällaisten pyyntöjen määrä väheni selvästi tämän oppaan ensijulkaisun jälkeen. Olisi hienoa, jos näiden kahden tapahtuman välillä olisi jokin yhteys.

Jotta tällaisia tilanteita ei enää tapahtuisi, tämä osa kuvaa kaikki &aptitude;n toiminnot ja asetukset. chapGettingStarted on luettavampi opas &aptitude;n tärkeimpiin toimintoihin.

&aptitude;n käytöstä ja ulkoasua voi muuttaa useilla eri tavoilla. Tämä opas kuvaa toimintaa oletusasetuksilla; secConfig kuvaa, miten eri asetukset vaikuttavat toimintaan.

### &aptitude;n käyttöliittymä

Tämä luku kuvaa ne &aptitude;n käyttöliittymän osat, jotka eivät liity pakettien hallintaan.

#### Valikkojen käyttö

Ruudun yläosassa oleva valikkopalkki sisältää &aptitude;n tärkeimmät komennot. Valikkoihin pääset painamalla F10, valikkoja voit selata nuolinäppäimillä ja Enter valitsee toiminnon.

Joillakin toiminnoilla valikoissa on vastaava pikanäppäin: kirjain tai numero, jota painamalla voi valita avatun valikon vastaavaan vaihtoehtoon. Nämä pikanäppäimet näkyvät kirkkaammalla valkoisen sävyllä kuin muu valikko.

Joillakin toiminnoilla on lisäksi oikotie: näppäin, joka suorittaa toiminnon kun valikko ei ole avattu. Nämä oikotiet näkyvät valikon oikeassa laidassa.

Valikkokomennot näytetään jatkossa näin: `näppäin` `Valikko` `Toiminto`. Tämä tarkoittaa, että valikosta `Valikko` valitaan `Toiminto` ja `näppäin` on tämän toiminnon oikotie.

#### Valikkokomennot

##### Toiminnot-valikko

###### Toiminnot-valikon komennot

Komento | Kuvaus
&actions-install; | Jos asennuksen esikatseluikkuna ei ole näkyvissä, näytä se. Muuten aja asennus (katso secInstallRun).
&actions-update; | Päivitä pakettiluettelo.
&actions-upgrade; | Merkitse kaikki päivitettävissä olevat paketit päivitettäviksi lukuunottamatta jäädytettyjä ja estettyjä paketteja.
&actions-forget; | Unohda mitkä paketit ovat uusia (tyhjennä Uudet paketit-ryhmä).
&actions-clean; | Poista kaikki &aptitude;n Tai muun &apt;-pohjaisen ohjelman. noutamat paketit.
&actions-clean-obs; | Poista kaikki &aptitude;n noutamat paketit, jotka eivät enää ole saatavilla. Tällaiset paketit ovat oletettavasti vanhentuneita, joten ne voi poistaa levytilan säästämiseksi vaatimatta tarpeettomia noutoja.
&actions-mine; | Pelaa miinaharavaa, kuten secMinesweeper kuvaa.
&actions-su; | Käytä jatkossa &root;-tunnusta; secBecomingRoot kertoo lisää tästä.
&actions-quit; | Lopeta ohjelma tallentaen pakettien tiloihin tehdyt muutokset.

##### Peruuta-valikko

###### Peruuta-valikon komennot

Komento | Kuvaus
&undo-undo; | Peruuta viimeinen paketin tilaan tehty muutos. Peruuttaa voi vain muutoksia, jotka on tehty ohjelman viimeisimmän käynnistyksen, pakettiluettelon päivityksen tai asennusajon jälkeen.

##### Paketti-valikko

###### Paketti-valikon komennot

Komennot | Kuvaus
&package-install; | Merkitse valittu paketti asennettavaksi.
&package-remove; | Merkitse valittu paketti poistettavaksi.
&package-purge; | Merkitse valittu paketti siivottavaksi.
&package-keep; | Peruuta valitulle paketille määritetty asennus, päivitys tai poisto.
&package-hold; | Jäädytä valittu paketti.
&package-markauto; | Merkitse valittu paketti automaattisesti asennetuksi. secAutoInstall kertoo lisää automaattisesti ja käsin asennetuista paketeista.
&package-markmanual; | Merkitse valittu paketti käsin asennetuksi. secAutoInstall kertoo lisää automaattisesti ja käsin asennetuista paketeista.
&package-forbid; | Jos valittu paketti on päivitettävissä, estä sen päivitys saatavilla olevaan versioon. Jos valittuna on paketin versio, estä päivitys valittuun versioon.
&package-information; | Näytä tietoruutu valitusta paketista. Tämä käsittää paketin riippuvuudet, paketista riippuvat paketit, saatavilla olevat versiot, yms.
&package-changelog; | Näytä valitun paketin Debian-muutosloki. Nähdäksesi tietyn version muutoslokin, valitse haluamasi versio ja suorita tämä komento.

##### Haku-valikko

###### Haku-valikon komennot

Komento | Kuvaus
&search-find; | Etsi ensimmäinen hakuehtoon täsmäävä paketti (katso secSearchPatterns).
&search-refind; | Toista viimeisin hakukomento.
&search-limit; | Rajoita näkyvä pakettiluettelo niihin paketteihin, jotka täsmäävät hakuehtoon (katso secSearchPatterns).
&search-unlimit; | Poista pakettiluettelon rajoitukset eli näytä kaikki paketit luettelossa.
&search-find-broken; | Hae seuraava rikkinäinen paketti. Tämä on sama kuin haku ehdolla `~b`.

##### Asetukset-valikko

###### Asetukset-valikon komennot

Komento | Kuvaus
&options-ui; | Näytä ruutu, jossa voit säätää käyttöliittymään liittyviä asetuksia (miten ohjelman ilmoitukset näytetään, miten paketit näytetään, jne.).
&options-dep; | Näytä ruutu, jossa voit säätää riippuvuuksiin liittyviä asetuksia, esimerkiksi asennetaanko suositellut paketit automaattisesti.
&options-misc; | Näytä ruutu, jossa voit säätää muita käyttöliittymän asetuksia, esimerkiksi pitäisikö paketit merkitä päivitettäviksi automaattisesti &aptitude;n käynnistyessä.
&options-revert; | Palauta kaikki asetukset oletusarvoihinsa.

##### Näkymät-valikko

secViews kertoo, miten näkymät toimivat.

###### Näkymät-valikon komennot

Komento | Kuvaus
&views-next; | Vaihda seuraavaan valittavissa olevaan näkymään.
&views-prev; | Vaihda edelliseen valittavissa olevaan näkymään.
&views-close; | Sulje tämänhetkinen näkymä.
&views-new; | Luo uusi näkymä pakettiluetteloon.
Ylimääräiset valinnat | Tässä valikossa on lisäksi vaihtoehtoja, jotka vastaavat kulloinkin valittavissa olevia näkymiä. Valitse näkymän nimi valikosta vaihtaaksesi siihen.

##### Apu-valikko

###### Apu-valikon komennot

Komento | Kuvaus
&help-about; | Näytä tekijänoikeustiedot.
&help-help; | Näytä ohjelman sisäinen avustusteksti.
&help-manual; | Näytä käyttöopas (tämä opas).
&help-faq; | Näytä &aptitude;n UKK.
&help-changelog; | Näytä &aptitude;en tehdyt merkittävät muutokset.
&help-license; | Näytä &aptitude;n kopiointi-, muokkaus- ja levitysehdot.

#### Näkymien käyttö

&aptitude; antaa mahdollisuuden käyttää useita näkymiä. Näkymä (myös tunnettu ruutuna) on tieto, joka näkyy valikkopalkin alapuolella. Yleisin näkymä on pakettiluettelo, mutta noutonäkymiin törmää myös usein.

Kun moni näkymä on auki yhtä aikaa, ruudun yläosa näyttää palkin, joka luettelee kaikki valittavissa olevat näkymät. Jos esimerkiksi tutkin `apt`ia painamalla Enteriä, ja sen jälkeen tutkin `libc6`:ta, ruutu näyttää suunnilleen tältä:

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
             Paketit                  apt: tiedot               libc6: tiedot
    aptitude 0.3.2
    i A  --\ libc6                                             2.3.2.ds1- 2.3.2.ds1-
      Kuvaus: GNU C Library: Shared libraries and Timezone data
        Contains the standard libraries that are used by nearly all programs on the
        system. This package includes shared versions of the standard C library and
        the standard math library, as well as many others. Timezone data is also
        included.
      Tärkeys: välttämätön
      Ryhmä: base
      Vastuuhenkilö: GNU Libc Maintainers <debian-glibc@lists.debian.org>
      Koko pakattuna: 4899k
      Koko purettuna: 15,9M
      Lähdekoodipaketti: glibc
      --\ Riippuvuudet
        --- libdb1-compat
      --\ Ehdotukset
        --- locales
        --- glibc-doc
      --\ Ristiriidat
    GNU C Library: Shared libraries and Timezone data

Voit sulkea nykyisen näkymän valitsemalla &views-close;. Voit liikkua seuraavaan tai edelliseen näkymään valinnoilla &views-next; ja &views-prev;; voit myös valita ruudun yläosan näkymäpalkista haluamasi näkymän. Näkymät-valikossa on luettelo kaikista valittavissa olevista näkymistä.

Jotkin komennot, kuten paketin tietojen katsominen, luovat näkymiä automaattisesti. Voit myös luoda näkymiä käsin valitsemalla &views-new;.

#### Vaihto &root;-tunnukselle

Jotkin toiminnot, kuten pakettiluettelon päivitys, ovat mahdollisia vain &root;-tunnuksella. Jos ajat &aptitude;a muulla tunnuksella ja yrität päivittää pakettiluetteloa, &aptitude; kysyy, haluatko vaihtaa &root;-tunnukselle:

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
    aptitude 0.3.2
    --- Asennetut paketit
    --- Asentamattomat paketit
    --- Vanhentuneet ja paikalliset paketit
    --- Näennäispaketit
    --- Tehtävät

    +------------------------------------------------------------------------------+
    |Pakettiluettelon päivitys vaatii ylläpitäjän oikeudet, joita sinulla ei ole.  |
    |Haluatko vaihtaa root-tunnukselle?                                            |
    |     [ Vaihda root-tunnukselle ]          [ Älä vaihda root-tunnukselle ]     |
    +------------------------------------------------------------------------------+

    Selaa saatavilla olevia paketteja ja suorita toimenpiteitä

Jos valitset Vaihda root-tunnukselle, &aptitude; kysyy sinulta &root;-käyttäjän salasanaa. Jos annat oikean salasanan, &aptitude; suorittaa pyydetyn toiminnon. Toiminnon suorituksen jälkeen olet edelleen &root;.

Voit koska tahansa vaihtaa &root;-tunnukselle valitsemalla &actions-su;. Pakettien tiloihin tekemäsi muutokset säilyvät tämän jälkeenkin, mutta ne tallennetaan vasta kun suljet &aptitude;n.

### Pakettien hallinta

Tämä luku kertoo, miten pakettiluetteloa hallitaan, miten asennetaan uusia paketteja ja miten vanhoja paketteja poistetaan.

#### Pakettiluettelon hallinta

On suositeltavaa pitää pakettiluettelo ajantasaisena ajamalla &actions-update; säännöllisesti.

#### Pakettien tietojen näyttäminen

Pakettien tietoja on saatavilla useassa eri paikassa: pakettiluettelo antaa lyhyen yleiskuvan kunkin paketin tilasta ja yksityiskohtaisemmat tiedot ovat saatavilla eri näkymien kautta.

##### Pakettiluettelo

Pakettiluettelo näyttää lyhyen yhteenvedon paketin tilasta. Esimerkiksi paketti `webmin` voisi näyttää seuraavalta pakettiluettelossa:

    piAU  webmin                                        +6083kB <ei ole>   1.210a-2

Neljä merkkiä vasemmassa reunassa kertovat, että paketti ei ole asennettu (p), että se on merkitty asennettavaksi (i), että se on automaattisesti asennettu (A) ja että se ei tule luotettavasta lähteestä (U). Oikeassa laidassa näkyy paketin nykyinen versio, tuorein saatavilla oleva versio sekä asennuksen tarvitsema tila.

Yhteenvetojen näyttötapaa voi säätää asetuksilla; secDisplayFormat kertoo lisätietoja.

Neljä merkkiä vasemmassa laidassa antavat perustiedot paketin tilasta. Ensimmäinen on paketin nykyinen tila. Seuraava on toiminto. Kolmas kertoo, onko paketti automaattisesti asennettu (katso secAutoInstall). Neljäs ilmaisee, onko paketti luotettu (katso secTrust).

figureCurrentFlag kertoo nykyisen tilan mahdolliset arvot ja figureActionFlag toiminnon.

###### Nykyinen tila-merkin arvot

`i` | - | Paketti on asennettu kaikkine riippuvuuksineen.
`c` | - | Paketti on poistettu, mutta sen asetustiedostot ovat vielä järjestelmässä.
`p` | - | Paketti on siivottu (poistettu asetustiedostoineen) tai sitä ei ole koskaan asennettu.
`v` | - | Paketti on näennäispaketti.
`B` | - | Paketin riippuvuudet ovat rikki.
`u` | - | Paketti on purettu, mutta asetusvaihetta ei ole suoritettu.
`C` | - | Asetus kesken: paketin asetusvaihe keskeytettiin.
`H` | - | Asennus kesken: paketin asennus keskeytettiin.

###### Toiminto-merkin arvot

`i` | - | Paketti asennetaan.
`u` | - | Paketti päivitetään.
`d` | - | Paketti poistetaan jättäen sen asetustiedostot järjestelmään.
`p` | - | Paketti siivotaan eli poistetaan asetustiedostoineen.
`h` | - | Paketti on jäädytetty. Se säilytetään nykyisessä versiossaan jäädytyksen purkuun asti, vaikka uudempi versio olisikin saatavilla.
`F` | - | Paketin päivitys on estetty.
`r` | - | Paketti asennetaan uudelleen.
`B` | - | Paketti on rikki: joitakin sen riippuvuuksia ei ole tyydytetty. &aptitude; ei anna sinun asentaa, poistaa tai päivittää, jos jotkin paketit ovat rikki.

Lisäksi &aptitude; käyttää värejä pakettien tilojen näyttöön, jos päätelaitteesi tukee niitä. Pääasiallisesti tämä näkyy taustan värissä:

Musta

- Pakettia ei voi päivittää tai sitä ei asenneta eikä sillä ole riippuvuusongelmia. Jos paketti on asennettu, sen nimi näytetään korostettuna.

Vihreä

- Paketti asennetaan.

Sininen

- Paketti on asennettu, ja se päivitetään.

Violetti

- Paketti on asennettu, ja se poistetaan.

Valkoinen

- Paketti on asennettu ja jäädytetty nykyiseen versioon: sitä ei päivitetä automaattisesti.

Punainen

- Paketti on rikki: joitakin sen riippuvuuksia ei ole tyydytetty.

Pidempi kuvaus paketista on näkyvissä ruudun alaosassa. Jos &aptitude; huomaa paketin olevan osallisena riippuvuusongelmassa, tämä osa näyttää ongelman tiedot. Voit vaihtaa paketin ja ongelman kuvauksen välillä painamalla i:tä.

##### Yksityiskohtainen pakettikuvaus

Painamalla Enteriä, kun paketti on valittuna, saa näkyviin pakettitietojen ruudun:

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
                    Paketit                               apt: tiedot
    aptitude 0.3.2
    i    --\ apt                                               0.6.36     0.6.36
      Kuvaus: Advanced front-end for dpkg
        This is Debian's next generation front-end for the dpkg package manager. It
        provides the apt-get utility and APT dselect method that provides a simpler,
        safer way to install and upgrade packages.

        APT features complete installation ordering, multiple source capability and
        several other unique features, see the Users Guide in apt-doc.
      Välttämätön: on
      Tärkeys: valinnainen
      Ryhmä: base
      Vastuuhenkilö: APT Development Team <deity@lists.debian.org>
      Koko pakattuna: 0
      Koko purettuna: 3822k
      Lähdekoodipaketti: apt
      --\ Riippuvuudet
        --- libc6 (>= 2.3.2.ds1-21)
        --- libgcc1 (>= 1:4.0.0-7)
        --- libstdc++5 (>= 1:3.3.4-1)
      --\ Ehdotukset
        --- aptitude | synaptic | gnome-apt | wajig
        --- dpkg-dev
        --\ apt-doc (TYYDYTTÄMÄTÖN)
    p     0.6.36
    p     0.5.28.6
        --- bzip2
        --- gnupg
      --\ Korvaavuudet
        --- libapt-pkg-doc (< 0.3.7)
        --- libapt-pkg-dev (< 0.3.7)
      --- Paketin apt kattamat pakettinimet
      --- Paketista apt riippuvat paketit
      --\ Versiot
    Advanced front-end for dpkg

Tässä näytössä liikutaan samoin kuin pakettiluettelossakin. Esimerkiksi yllä riippuvuus `apt-doc`-pakettiin on laajennettu, mikä näyttää sen paketin ne saatavilla olevat versiot, jotka tyydyttävät tämän riippuvuuden. Tätä versioluetteloa voi käyttää kuten pakettiluetteloakin; voit esimerkiksi asentaa version `0.6.36` `apt-doc`-paketista siirtämällä valinnan sen kohdalle ja painamalla +.

Nopeampi tapa on valita riippuvuus version sijaan ja painaa +; tällöin &aptitude; yrittää tyydyttää riippuvuuden automaattisesti.

Riippuvuuksien lisäksi voit myös nähdä pakettinimet, jotka paketti kattaa, paketit, jotka riippuvat siitä ja saatavilla olevat versiot paketista. Saatavilla olevat versiot sisältävät myös muut paketit, jotka kattavat tämän paketin.

Kuten muulloinkin, voit sulkea tietoruudun ja palata päänäyttöön painamalla q:ta. Eräitä yleisesti käytettyjä tietoja saa lisäksi omalle ruudulleen: paina v nähdäksesi saatavilla olevat versiot, d nähdäksesi riippuvuudet ja r nähdäksesi käänteisriippuvuudet (paketit, jotka riippuvat tästä).

#### Pakettien tilojen muokkaus

Alla olevia komentoja voi käyttää muokkaamaan pakettien tiloja. Annetut komennot vaikuttavat vasta seuraavassa asennusajossa. Ennen tätä minkä tahansa komennon voi peruuttaa komennolla &undo-undo;.

Antaaksesi komennon yksittäiselle paketille valitse paketti ja suorita komento. Komentoja voi myös antaa pakettiryhmille valitsemalla pakettiryhmän otsakkeen (esimerkiski Päivitettävät paketit) ja suorittamalla komennon.

Komento | Kuvaus
Asenna: &package-install; | Merkitse valittu paketti asennettavaksi. Jos paketti ei ole asennettu, se asennetaan. Jos se on jo asennettu, se päivitetään jos mahdollista, ja voimassa oleva päivityksen esto (kuten jäädytys) poistetaan.
Poista: &package-remove; | Merkitse valittu paketti poistettavaksi. Jos paketti on asennettu, se poistetaan.
Siivoa: &package-purge; | Merkitse valittu paketti siivottavaksi. Jos paketti on asennettu, se poistetaan. Lisäksi kaikki jäljelläolevat paketin tiedostot (kuten asetustiedostot) poistetaan, myös vaikka paketti olisikin jo poistettu.
Säilytä: &package-keep; | Merkitse valittu paketti säilytettäväksi nykyisessä versiossaan. Jos paketille oli määritetty jokin toimenpide (asennus, poisto tai päivitys), tämä toimenpide perutaan.
Jäädytä: &package-hold; | Jäädytä valittu paketti Kuten säilytyksen kanssa, mikä tahansa paketille määritetty toimenpide peruutetaan. Lisäksi pakettia ei päivitetä automaattisesti Pakettiin ei siis vaikuta &actions-upgrade; eivätkä komentorivitoiminnot `dist-upgrade` tai `upgrade`. ennen kuin jäädytys on poistettu antamalla asennus-komento paketille.
Estä: &package-forbid; | Pakettia ei päivitetä automaattisesti versioon, johon se nyt päivittyisi. Jos paketti oli merkitty päivitettäväksi, päivitys perutaan. Jos tämä komento annetaan tietylle versiolle, pakettia ei päivitetä tähän versioon. Vain yhden version voi estää kerrallaan. Tämä toiminto on hyödyllisin epävakaan jakelun käyttäjille, koska se mahdollistaa rikkinäisiksi tiedettyjen versioiden asennuksen eston vaikuttamatta muuten automaattisiin päivityksiin.
Uudelleenasennus: paina L | Asentaa paketin uudelleen Huomaa, että uudelleen asennuksia ei talleteta kun suljet &aptitude;n tai ajat asennuksen (syy tähän on, että allaolevat komponentit `dpkg` ja &apt; eivät tarjoa mahdollisuutta selvittää, onnistuiko uudelleen asennus).
&package-markauto;, &package-markmanual; | Määritä, kohdellaanko pakettia automaattisesti asennettuna. Automaattisesti asennetut paketit poistetaan sitten, kun mikään muu paketti ei tarvitse niitä. secAutoInstall kertoo tarkemmin automaattisesti asennetuista paketeista.

Nämä komennot vaikuttavat aina valittuun pakettiin tai pakettiryhmään. Lisäksi &aptitude;ssa on kaksi komentoa, jotka vaikuttavat moniin paketteihin eivätkä välitä valitusta paketista. &actions-forget; poistaa uusi-merkinnän kaikista paketeista tyhjentäen Uudet paketit-ryhmän ja &actions-upgrade; merkitsee kaikki päivitettävissä olevat paketit päivitettäviksi lukuunottamatta jäädytettyjä ja estettyyn versioon päivittyviä paketteja.

Kaikki pakettien tiloihin tehdyt muutokset tallennetaan, kun suljet &aptitude;n, päivität pakettiluettelon tai ajat asennuksen. Jos et halua tallentaa muutoksiasi, voit poistua &aptitude;sta painamalla Ctrl-C.

#### Pakettien nouto, asennus ja poisto

Edellisessä luvussa kuvattu pakettien tilojen muokkaus ei vielä vaikuta järjestelmääsi mitenkään. Voit siis säätää pakettien tiloja kunnes olet tyytyväinen, minkä jälkeen voit toteuttaa muutokset asentamalla ja poistamalla paketteja.

Tätä kutsutaan asennuksen ajamiseksi, vaikka paketteja myös päivitetään ja poistetaan tässä vaiheessa.

Muutokset toteutetaan komennolla &actions-install;. Tämä komento näyttää esikatseluruudun, joka kertoo kaikki tehtävät muutokset. Tämä ruutu on vain pakettiluettelo ja voit muokata pakettien tiloja (esimerkiksi peruuttaa poistoja) kuten pääruudussakin.

Kun olet valmis, voit valita &views-close; peruuttaaksesi asennuksen tai &actions-install; jatkaaksesi. &aptitude; noutaa tiedostot, jotka sen tarvitsee, ja pyytää tämän jälkeen jatkamaan asennusta. Kun valitset Jatka, asennukset ja poistot tehdään.

&aptitude; noutaa paketit varastohakemistoon (yleensä `/var/cache/apt/archives`). Oletuksena nämä paketit pysyvät tässä hakemistossa. Komennolla &actions-clean; voit tyhjentää tämän hakemiston kokonaan, ja komennolla &actions-clean-obs; voit poistaa ne tiedostot, jotka eivät enää ole noudettavissa.

#### Pakettien luottamus ja sen hallinta

&apt; pystyy noutamaan paketteja useasta eri lähteestä, mikä johtaa tietoturvaongelmaan. Oletetaan, että lisäät Matti Meikäläisen pakettivaraston `sources.list`-tiedostoosi, jotta voisit asentaa Matin `gargleblast`-paketin. On mahdollista, että Matin arkisto sisältää -- sinun tietämättäsi -- hänen omat versionsa paketeista `libc6` ja `ssh`, versiot, jotka nuuskivat sinun yksityisiä tietojasi tai avaavat järjestelmääsi takaportteja! Jos Matin pakettien versionumerot ovat suuremmat kuin aitojen Debian-pakettien, &apt; asentaa ne huoletta seuraavassa päivityksessä, mikä antaa Matille vapaat kädet sinun tietämättäsi. Toinen mahdollisuus on, että Matti murtautuu käyttämällesi Debian-arkistopeilille ja korvaa oikeat paketit omilla versioillaan.

Uudemmat &apt;- ja &aptitude;-versiot (kuten tässä oppaassa kuvattu) pystyvät torjumaan tällaisen ongelman. &apt; käyttää suositun GPG-salausohjelman tarjoamia vahvoja tietoturvaominaisuuksia vahvistamaan, että Debian-peilien sisältämät paketit ovat ne, jotka Debianin kehittäjät ovat tehneet. &aptitude; varoittaa, jos yrität asentaa paketin Debianin ulkopuolisesta lähteestä tai yrität päivittää Debianista asennetun paketin Debianin ulkopuolelta tulevaan versioon.

Vaikka &apt;:n tietoturvaominaisuudet takaavatkin lähes täydellisesti, että käyttämäsi peili on identtinen Debianin virallisen arkiston kanssa, ne eivät ratkaise kaikkia ongelmia. On nimittäin monia tapoja, joilla sormeiltu paketti voisi päästä jopa Debianin viralliseen arkistoon.

Pakettien asentaminen vain luotettavista lähteistä antaa merkittävän suojan haitallisia paketteja vastaan, mutta se ei voi poistaa kaikkia ohjelmistojen asentamiseen liittyviä riskejä.

##### Luottamuksen ymmärtäminen

&apt; antaa arkiston ylläpitäjälle mahdollisuuden allekirjoittaa arkiston sisältötiedot. Tällaista allekirjoitusta ei käytännössä voi väärentää, ja se takaa, että sisältötiedoissa luetellut tiedostot ovat juuri ne, jotka ylläpitäjä on sinne asettanut, ts. arkiston sisältöön ei ole koskettu sen luomisen jälkeen.

Kuten yllä todettiin, tämä ei takaa, että arkistossa olevat paketit ovat turvallisia tai haitattomia; se vain osoittaa, että ne ovat aitoja.

Allekirjoituksen voi todeta oikeaksi tarkistamalla, että se täsmää ylläpitäjän julkiseen avaimeen. Debianin arkiston julkinen avain on saatavilla &apt;:n mukana, yleensä Debian-CD:llä.

Kun &aptitude; noutaa arkiston sisältötiedot, se tarkistaa, onko arkisto asianmukaisesti allekirjoitettu. Allekirjoittamattoman arkiston pakettitiedostot eivät ole luotettuja (kts. lisää alla). Jos allekirjoitus on olemassa, mutta virheellinen tai jos käytettyä avainta ei ole saatavilla, arkisto ei myöskään ole luotettu.

Kun myöhemmin ajat pakettien asennuksen, &aptitude; tarkistaa, ovatko paketit luotettavista lähteistä. Jos asennettava paketti ei ole luotettu tai jos luotettu paketti päivitettäisiin ei-luotettuun versioon, &aptitude; varoittaa tästä ja tarjoaa mahdollisuuden keskeyttää noudon:

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
                    Paketit                                Esikatselu
    aptitude 0.3.2                    Vaatii 67,6MB levytilaa        Haun koko: 26,1
    --\ Riippuvuuksien vuoksi automaattisesti asennettavat paketit
    piAU j2re1.4                                       +59,7MB <ei ole>   1.4.2.02-1
    --\ Jäädytetyt paketit
    +------------------------------------------------------------------------------+
    |WARNING: untrusted versions of the following packages will be installed!      |
    |                                                                              |
    |Untrusted packages could compromise your system's security.  You should only  |
    |proceed with the installation if you are certain that this is what you want   |
    |to do.                                                                        |
    |                                                                              |
    |  * j2sdk1.4 [version 1.4.2.02-1]                                             |
    |  * j2re1.4 [version 1.4.2.02-1]                                              |
    |            [ Jatka ]                        [ Keskeytä asennus ]             |
    +------------------------------------------------------------------------------+
    tilassa.

##### Luotettujen avainten lisääminen

On mahdollista sallia &apt;:n luottavan muihinkin arkistoihin kuin Debianin omaan. Tarvitset jokaista tällaista arkistoa kohden julkisen avaimen, jolla arkiston sisältötiedot on allekirjoitettu. Yleensä tämä on tekstitiedosto, jonka nimi päättyy `.asc` ja on joko ylläpitäjän tarjoama tai noudettavissa avainpalvelimelta. GPG:n seittisivulta löydät lisää tietoa julkisista avaimista ja niiden noutamisesta.

Luotettujen avainten luettelo säilytetään avainrenkaassa, joka on tiedosto `/etc/apt/trusted.gpg`. Kun olet noutanut GPG-avaimen, voit lisätä sen tähän renkaaseen komennolla `gpg --no-default-keyring --keyring /etc/apt/trusted.gpg --import `uusiavain.asc``. Tämän jälkeen &aptitude; luottaa kaikkiin arkistoihin, jotka on allekirjoitettu tiedostossa `uusiavain.asc` olevalla avaimella.

Kun arkiston avain on lisätty avainrenkaaseen, tämä arkisto on yhtä luotettu kuin Debianin arkisto! Ulkopuolisia avaimia ei pitäisi lisätä, ellet ole hyvin varma, että lisäämäsi avain on oikea ja että avaimen haltija on luotettava ja asiansa osaava.

#### Automaattisesti asennettujen pakettien hallinta

Yhden paketin asennus usein vaatii muidenkin pakettien asennusta, jotta riippuvuudet tulisivat tyydytetyiksi. Jos esimerkiksi haluat asentaa `clanbomber`-paketin, sinun täytyy myös asentaa `libclanlib2`-paketti. Jos myöhemmin poistat `clanbomber`-paketin, et luultavasti tarvitse enää `libclanlib2`-pakettia. &aptitude; yrittää tunnistaa tällaisen tilanteen ja automaattisesti poistaa `libclanlib2`-paketin.

Kun asennat paketin, &aptitude; asentaa automaattisesti kaikki paketit, joista se riippuu. Nämä ylimääräiset paketit merkitään automaattisesti asennetuiksi: &aptitude; seuraa niitä ja poistaa ne, kun mikään käsin asennettu paketti ei enää riipu niistä

Täsmällisesti: ne poistetaan, kun mistään käsin asennetusta paketista ei pääse niihin seuraamalla riippuvuus-, esiriippuvuus- ja suositussuhteita. Jos Aptitude::Keep-Suggests on tosi, myös ehdotussuhteet otetaan huomioon tässä.

. Esikatselu näyttää tällaiset paketit ryhmässä Käyttämättömyyden vuoksi poistettavat paketit.

Kuten mikä tahansa automatisoitu toimenpide, tämäkin voi mennä pieleen. Vaikka esimerkiksi paketti olisikin automaattisesti asennettu, se voi osoittautua itsenäisesti hyödylliseksi. Voit poistaa automaattisuus-merkinnän paketilta painamalla m. Jos paketti on jo merkitty poistettavaksi, voit peruuttaa tämän komennolla &package-install;, mikä myös poistaa automaattisuus-merkinnän.

### Hakuehdot

Kun haet paketteja tai rajaat näytettävien pakettien luetteloa, antamasi teksti on nimeltään hakuehto. Yleensä nämä vain täsmäävät pakettien nimeen, mutta &aptitude; sallii paljon monimutkaisempiakin ehtoja.

Hakuehto koostuu yhdestä tai useammasta perusehdosta; paketti täsmää hakuehtoon, jos se täsmää kaikkiin perusehtoihin. Perusehdot alkavat yleensä aaltoviivalla ~, jota seuraa ehdon tyypin ilmoittava merkki, minkä jälkeen tuleva teksti tulkitaan tyypin mukaan.

Useimmat tekstihaut (pakettien nimistä, kuvauksista, jne.) toteutetaan kirjainkoosta välittämättömillä säännöllisillä lausekkeilla. Säännöllisten lausekkeiden erikoismerkit täytyy siis suojata kenoviivalla

Säännöllisten lausekkeiden erikoismerkit ovat +, -, ., (, ), |, [, ], ^, $ ja ?. Jotkin näistä ovat myös &aptitude;n erikoismerkkejä, eli jos haluat esimerkiksi |-merkin sellaisenaan, tarvitset kaksi suojausta: `\~|`.

hakuehdoissa. Jos siis haluat löytää esimerkiksi g++:n, käytä hakuehtona g\+\+:aa.

Seuraavat perusehdot ovat käytettävissä:

`nimi`

- Täsmää paketteihin, joiden nimi täsmää säännölliseen lausekkeeseen `nimi`. Tämä on oletushaku, jota sovelletaan kaikkiin ehtoihin, jotka eivät ala `~`-merkillä.

  Hakeaksesi paketteja, joiden nimessä on useita alimerkkijonoja, käytä `~n`-ehtoa, esimerkiksi `~napti~ntude`.

`!`ehto``

- Täsmää paketteihin, jotka eivät täsmää ehtoon `ehto`. Esimerkiksi `!~b` valitsee paketit, jotka eivät ole rikki.

  Saadaksesi !-merkin säännölliseen lausekkeeseen sinun täytyy suojata se, jotta &aptitude; ei tulkitsisi sitä EI-ehtona: `~!`.

``ehto1` | `ehto2``

- Täsmää paketteihin, jotka täsmäävät joko ehtoon `ehto1` tai ehtoon `ehto2`.

  Saadaksesi |-merkin säännölliseen lausekkeeseen sinun täytyy suojata se, jotta &aptitude; ei tulkitsisi sitä TAI-ehtona: `~|`.

`(`ehto`)`

- Täsmää ehtoon `ehto`. Tästä on hyötyä haluttaessa ryhmitellä monimutkaisempia lausekkeita. Esimerkiksi `~D(perl|python)` täsmää mihin tahansa pakettiin, joka riippuu sellaisesta paketista, jonka nimessä on joko `perl` tai `python`.

`~A`arkisto``

- Täsmää paketteihin, jotka ovat saatavilla säännölliseen lausekkeeseen `arkisto` täsmäävästä arkistosta. Esimerkiksi `~Atesting` täsmää `testing`-arkistosta saatavilla oleviin paketteihin.

`~a`toiminto``

- Täsmää paketteihin, joille ollaan suorittamassa toimintoa `toiminto`. Vaihtoehdot `toiminto`:lle ovat `install` (asennus), `upgrade` (päivitys), `remove` (poisto), `purge` (siivous), `hold` (onko paketti jäädytetty) ja `keep` (säilyykö paketti muuttumattomana).

`~B`tyyppi``

- Täsmää paketteihin, joilla on tyypin `tyyppi` tyydyttämätön riippuvuus. Vaihtoehdot `tyyppi`:lle ovat `depends` (riippuvuus), `predepends` (esiriippuvuus), `recommends` (suositus), `suggests` (ehdotus), `conflicts` (ristiriita) ja `replaces` (korvaus).

`~b`

- Täsmää paketteihin, jotka ovat rikki: jokin niiden riippuvuus, esiriippuvuus tai ristiriita ei ole tyydytetty.

`~C`ehto``

- Täsmää paketteihin, jotka ovat ristiriidassa ehtoon `ehto` täsmäävän paketin kanssa. Esimerkiksi `~C~mdburrows@debian.org` täsmää minun ylläpitämieni pakettien kanssa ristiriidassa oleviin paketteihin.

`~c`

- Täsmää poistettuihin paketteihin, joiden asetustiedostot ovat vielä järjestelmässä (eli niitä ei ole siivottu).

`~D`tyyppi`:`ehto``

- Tässä `tyyppi` voi olla joko `provides` (kattavuus) tai yksi kohdassa ~B mainituista riippuvuustyypeistä. Oletusarvo on `depends` (riippuvuus), jota käytetään, jos `tyyppi`:ä ei ole annettu.

  Jos `tyyppi` on `provides`, tämä ehto täsmää paketteihin, jotka kattavat ehtoon `ehto` täsmäävän paketin (sama kuin `~P`). Muuten täsmää paketteihin, joilla on tyypin `tyyppi` riippuvuus ehtoon `ehto` täsmäävään pakettiin.

`~d`kuvaus``

- Täsmää paketteihin, joiden kuvaus täsmää säännölliseen lausekkeeseen `kuvaus`.

`~E`

- Täsmää välttämättömiin paketteihin.

`~F`

- Tämä ehto ei täsmää mihinkään pakettiin (F tarkoittaa false eli epätosi).

  Tämä ehto on olemassa lähinnä sen vuoksi, että `~T` on.

`~g`

- Täsmää paketteihin, joita ei ole asennettu tai jotka on automaattisesti asennettu, mutta joista ei riipu mikään asennettu paketti.

`~i`

- Täsmää asennettuihin paketteihin.

`~M`

- Täsmää automaattisesti asennettuihin paketteihin.

`~m`vastuuhenkilö``

- Täsmää paketteihin, joiden Vastuuhenkilö-kenttä täsmää säännölliseen lausekkeeseen `vastuuhenkilö`. Esimerkiksi `~mjoeyh` löytää kaikki Joey Hessin vastuulla olevat paketit.

`~N`

- Täsmää uusiin paketteihin.

`~n`nimi``

- Täsmää paketteihin, joiden nimi täsmää säännölliseen lausekkeeseen `nimi`. Esimerkiksi suurin osa ehtoon `~n^lib` täsmäävistä paketeista on jonkinlaisia aliohjelmakirjastoja.

`~O`alkuperä``

- Täsmää paketteihin, joiden alkuperä täsmää säännölliseen lausekkeeseen `alkuperä`. Esimerkiksi `!~Odebian` löytää järjestelmässäsi olevat epäviralliset paketit (paketit, jotka eivät tule Debianin arkistosta).

`~P`ehto``

- Täsmää paketteihin, jotka kattavat ehtoon `ehto` täsmäävän paketin. Esimerkiksi `~Pmail-transport-agent` täsmää paketteihin, jotka kattavat nimen `mail-transport-agent` (ja ovat siis sähköpostin välitysohjelmia).

`~p`tärkeys``

- Täsmää paketteihin, joiden tärkeys on `tärkeys`. Sallitut vaihtoehdot `tärkeys`:lle ovat `extra` (ylimääräinen), `important` (tärkeä), `optional` (valinnainen), `required` (välttämätön) ja `standard` (perus). Esimerkiksi `~poptional` täsmää valinnaisiin paketteihin.

`~R`tyyppi`:`ehto``

- Tässä `tyyppi` voi olla joko `provides` (kattavuus) tai yksi kohdassa ~B mainituista riippuvuustyypeistä. Oletusarvo on `depends` (riippuvuus), jota käytetään, jos `tyyppi`:ä ei ole annettu.

  Jos `tyyppi` on `provides`, tämä ehto täsmää paketteihin, joiden nimen kattaa ehtoon `ehto` täsmäävä paketti. Muuten täsmää paketteihin, joihin ehtoon `ehto` täsmäävällä pakettilla on tyypin `tyyppi` riippuvuus.

`~s`ryhmä``

- Täsmää paketteihin, joiden ryhmä täsmää säännölliseen lausekkeeseen `ryhmä`. Esimerkiksi `~sadmin` täsmää Admin-ryhmään kuuluviin paketteihin.

`~T`

- Tämä ehto täsmää kaikkiin paketteihin. Esimerkiksi `~i~P~T` täsmää asennettuihin paketteihin, jotka jokin paketti kattaa.

`~U`

- Tämä ehto täsmää päivitettävissä oleviin asennettuihin paketteihin.

`~V`versio``

- Täsmää paketteihin, joiden versio täsmää säännölliseen lausekkeeseen `versio`. Esimerkiksi `~Vdebian` täsmää paketteihin, joiden versionumerossa on osana `debian`.

  Jos paketista on useampia versioita saatavilla, tarkasteltava versio riippuu yhteydestä; useimmiten se on joko nykyinen tai saatavilla oleva.

`~v`

- Täsmää puhtaasti näennäisiin paketteihin. Tällaisen nimistä pakettia ei ole olemassa, mutta jokin paketti kattaa sen. Esimerkiksi `~v!~P~T` täsmää näennäispaketteihin, joita mikään paketti ei kata; tällaiseen pakettiin on jokin riippuvuussuhde, mutta sitä ei ole olemassa.

### &aptitude;n asetukset

#### Pakettiluettelon asetukset

Pakettiluettelon ulkoasua voi muokata hyvinkin laajalti: miten paketit näytetään, miten pakettien hierarkia muodostetaan, miten paketit järjestetään, ja jopa mitä tietoa näytöllä on.

##### Pakettien näytön asetukset

Tämä luku kuvaa, miten pakettiluettelon, tilarivin ja otsikkorivin sisältöä ja esitystapaa voi muuttaa.

Kaikkien näiden esitystavan määrittelee muotoilu. Tämä on tekstiä, joka sisältää `%`-merkillä merkittyjä erikoiskohtia kuten `%p` ja `%S`. Esitystapa saadaan korvaamalla tekstin erikoiskohdat niiden merkitysten mukaan.

`%`-kohdalla voi olla joko vakiokoko, jolloin se korvataan aina samalla määrällä tekstiä tai se voi olla laajeneva, jolloin se varaa tilan, joka jää vakiokokoisilta kohdilta yli. Jos muotoilussa on useita laajenevia kohtia, ylimääräinen tila jaetaan tasan niiden kesken.

Kaikilla `%`-kohdilla on oletuskoko ja laajenevuus. Kokoa voi muuttaa kirjoittamalla se `%`-merkin ja kohdan tunnistemerkin väliin; esimerkiksi `%20V` tekee 20 merkkiä leveän kentän paketin saatavilla olevalle versiolle.

Jos haluat jonkin `%`-kohdan olevan laajeneva, vaikka se tavallisesti olisi vakiokokoinen, lisää risuaitamerkki `#` heti sen jälkeen. Näyttääksesi siis esimerkiksi saatavilla olevan version kokonaan sen pituudesta riippumatta, käytä muotoilua `%V#`. Voit myös lisätä `#`-merkin muuallekin kuin `%`-kohdan jälkeen; &aptitude; laajentaa sitä edeltävän tekstin lisäämällä välilyöntejä sen jälkeen.

Asetukset `Aptitude::UI::Package-Display-Format`, `Aptitude::UI::Package-Status-Format` ja `Aptitude::UI::Package-Header-Format` määrittelevät pakettiluettelon, pakettiluettelon ylläolevan otsakkeen ja pakettiluettelon alla olevan tilarivin muotoilut.

Muotoiluissa `%`-merkin jälkeen voi käyttää seuraavia merkkejä:

Jotkin kuvaukset alla viittaavat pakettiin. Koko ruudun liittymässä tämä on näytössä oleva paketti tai valittu paketti. Komentoriviltä käytettäessä tämä on näytettävä paketti.

Merkki Nimi Oletuskoko Laajenevuus Kuvaus
- `%%` Pelkkä `%` 1 Ei Tämä korvataan prosenttimerkillä.
- `%a` Toimintomerkki 1 Ei Yhdellä merkillä ilmaistu paketille suoritettava toiminto. figureActionFlag luettelee mahdolliset arvot ja niiden merkitykset.
- `%A` Toiminto 10 Ei Pidempi nimi paketille suoritettavasta toiminnosta.
- `%B` Rikkinäisten lukumäärä 12 Ei Jos mikään paketti ei ole rikki, tämän tulos on tyhjä. Muuten tuloksena on rikkinäisten pakettien määrä muodossa `Rikki: 10`.
- `%c` Tilamerkki 1 Ei Yhdellä merkillä ilmaistu paketin nykyinen tila. figureCurrentFlag luettelee mahdolliset arvot ja niiden merkitykset.
- `%C` Tila 11 Ei Pidempi nimi paketin nykyiselle tilalle.
- `%d` Kuvaus 40 On Paketin lyhyt kuvaus.
- `%D` Paketin koko 8 Ei Paketin sisältävän tiedoston koko.
- `%H` Koneen nimi 15 Ei Sen koneen nimi, jolla &aptitude;a käytetään.
- `%i` Tärkeysluku 4 Ei Korkein tärkeysluku, joka paketin versiolle on annettu. Pakettien tapauksessa tämä otetaan siitä versiosta, joka asennetaan (jos sellainen on).
- `%I` Asennuksen koko 8 Ei Levytila (arvio), jonka asennettu paketti vie.
- `%m` Vastuuhenkilö 30 On Paketin vastuuhenkilö.
- `%M` Automaattisuusilmaisin 1 Ei Jos paketti on automaattisesti asennettu, tulos on `A`, muuten tulos on tyhjä.
- `%n` Ohjelman versio &VERSION;:n pituus Ei Tuloksena on ohjelman versio, tällä hetkellä `&VERSION;`.
- `%N` Ohjelman nimi Ohjelman nimen pituus Ei Tuloksena on ohjelman nimi, yleensä `aptitude`.
- `%o` Noudon koko 19 Ei Jos mitään paketteja ei olla asentamassa, tulos on tyhjä. Muuten tuloksena on kaikkien asennettavien pakettien yhteenlaskettu koko (kuinka paljon tarvitsee noutaa), esimerkiksi `Haun koko: 1000B`.
- `%p` Paketin nimi 30 On Tuloksena on paketin nimi. Kun paketti näytetään puunäkymässä, paketin nimi sisennetään oikealle syvyydelle.
- `%P` Tärkeys 9 Ei Paketin tärkeys.
- `%r` Käänteisriippuvuuksien määrä 2 Ei Tuloksena on paketista riippuvien pakettien määrä.
- `%R` Lyhennetty tärkeys 3 Ei Tuloksena on lyhennetty versio paketin tärkeydestä, esimerkiksi `Tärkeä`lle paketille tämä on `Tär`.
- `%s` Ryhmä 10 Ei Tuloksena on paketin ryhmä.
- `%S` Luottamus 1 Ei Jos paketti ei ole luotettu, tuloksena on kirjain `U`.
- `%t` Arkisto 10 On Arkisto, jossa paketti on.
- `%T` Merkintä 1 Ei Tuloksena on `*`, jos paketti on merkitty, muuten tyhjä.

  Merkintä ei tällä hetkellä ole tuettu. Tämä on varattu tulevaisuutta ajatellen.

- `%u` Levytilan muutos 30 Ei Jos määritetyt toiminnot muuttavat käytetyn levytilan määrää, tuloksena on kuvaus levytilan käytön muutoksesta, esimerkiksi `Vaatii 100M levytilaa`.
- `%v` Nykyinen versio 10 Ei Tuloksena on paketin asennettu versio tai `<ei ole>`, jos paketti ei ole asennettu.
- `%V` Saatavilla oleva versio 10 Ei Tuloksena on paketin versio, joka asennettaisiin, jos komento &package-install; annettaisiin paketille tai `<ei ole>`, jos paketista ei ole versioita saatavilla.
- `%Z` Koon muutos 9 Ei Tuloksena on kuinka paljon tilaa vaaditaan tai vapautuu paketin asennuksessa, päivityksessä tai poistossa.

##### Pakettihierarkian asetukset

Pakettihierarkia luodaan ryhmittelysääntöjen mukaan. Ryhmittelysäännöt koostuvat yksittäisten sääntöjen jonosta; kukin yksittäinen sääntö voi poistaa paketteja, luoda alihierarkioita paketeille tai muuten muokata puuta. Asetukset `Aptitude::UI::Default-Grouping` ja `Aptitude::UI::Default-Preview-Grouping` määrittelevät ryhmittelysäännöt pakettiluettelolle ja esikatseluruudulle. Näkyvissä olevan pakettiluettelon ryhmittelysäännön voi asettaa painamalla G:tä.

Ryhmittelysääntö on pilkulla erotettu jono yksittäisiä sääntöjä: ``sääntö1`,`sääntö2`,`...``. Kukin `sääntö` koostuu säännön nimestä, jota voi seurata joukko parametrejä. Esimerkkejä ovat `versions` ja `section(subdir)`. Kukin sääntötyyppi määrittelee, mitä parametrejä vaaditaan tai sallitaan.

Säännöt voivat olla välisääntöjä tai päätössääntöjä. Välisääntö käsittelee paketin luomalla osan hierarkiaa ja välittämällä paketin tämän jälkeen seuraavalle säännölle. Päätössääntö taas luo myös osan puuta (yleensä pakettiin liittyviä alkioita), mutta se ei välitä pakettia eteenpäin. Jos päätössääntöä ei ole määritetly, &aptitude; käyttää oletussääntöään, joka luo vakiopakettialkiot.

    action

- Ryhmittelee paketit niille määritetyn toiminnon mukaan. Muuttamattomat paketit, joita ei voi päivittää, sivuutetaan. Tätä ryhmittelyä käytetään esikatselupuussa.

    deps

- Tämä on päätössääntö.

  Luo vakiopakettialkioita, jotka voi avata näyttääkseen paketin riippuvuudet.

    filter(missing)

- Hylkää paketit, jotka ovat olemassa vain riippuvuuksien takia, eli paketit, joita ei ole asennettu, joita mikään paketti ei kata ja jotka ovat näennäisiä.

    firstchar

- Ryhmittelee paketit niiden nimen ensimmäisen merkin mukaan.

    priority

- Ryhmittelee paketit niiden tärkeyden mukaan.

    section[(muoto[,passthrough])]

- Ryhmittelee paketit niiden ryhmän mukaan.

  Mahdolliset arvot `muoto`-parametrille ovat:

  `none`

- Ryhmät pohjautuvat koko ryhmäkenttään, mikä luo ryhmänimiä tyyliin non-free/games.

`topdir`

- Ryhmät pohjautuvat ensimmäistä `/`-merkkiä edeltävään osaan; jos ryhmäkentässä ei ole `/`-merkkiä, ryhmäksi tulee `main`.

`subdir`

- Ryhmät pohjautuvat `/`-merkin jälkeiseen osaan; jos ryhmäkentässä ei ole `/`-merkkiä, ryhmäksi tulee koko kentän nimi.

Jos `passthrough`-parametri on mukana, ryhmäkentättömät paketit (esimerkiksi näennäispaketit) välitetään seuraavalle tasolle ilman, että niitä laitettaisiin aliryhmiin.

    status

- Ryhmittelee paketit seuraaviin ryhmiin:

  - Asennetut

  - Asentamattomat

  - Turvapäivitykset

  - Päivitettävät

  - Vanhentuneet

  - Näennäiset

    task

- Luo puun nimeltä Tehtävät, joka sisältää saatavilla olevat tehtävät (paketti `tasksel` sisältää tiedoston `debian-tasks.desc`, josta nämä luetaan). Tätä sääntöä seuraava sääntö luo luokkansa solle tasolle puussa, jolla Tehtävät on.

    versions

- Tämä on päätössääntö.

  Luo vakiopakettialkiot, jotka voi avata näyttääkseen paketin versiot.

##### Pakettien järjestyksen asetukset

Pakettiluettelon oletusjärjestys on paketin nimen mukainen. Usein on kuitenkin tarpeen järjestää paketit jonkin muun säännön, esimerkiksi koon, mukaan. &aptitude;lla voit tehdä tämän muuttamalla järjestämissääntöä.

Kuten edellisen luvun ryhmittelysääntö, myös järjestämissääntö on pilkuilla eroteltu jono yksittäisiä sääntöjen nimiä. Jos paketit ovat samat ensimmäisen säännön mukaan, järjestämiseen käytetään toista sääntöä ja niin edelleen. Aaltoviiva `~` ennen säännön nimeä kääntää nimetyn järjestyksen. Esimerkiksi `priority,~name` järjestää paketit tärkeyden mukaan ja samatärkeyksiset paketit käänteiseen järjestykseen nimen mukaan.

Vaihtaaksesi näkyvän pakettiluettelon järjestämissääntöä, paina S:ää.

Yksittäiset säännöt ovat:

`installsize`

- Järjestä paketit niiden asennettuina viemän levytilan mukaan.

`name`

- Järjestä paketit niiden nimen mukaan.

`priority`

- Järjestä paketit niiden tärkeyden mukaan.

#### Näppäinasetukset

Näppäimet, joita &aptitude;ssa käytetään komentoihin, ovat muutettavissa asetustiedostossa. Jokaisella komennolla on vastaava asetus ryhmässä `Aptitude::UI::Keybindings`. Muuttaaksesi komennon näppäintä aseta vastaava asetus haluamaasi näppäimeen. Esimerkiksi saadaksesi näppäimen h tekemään haun, aseta `Aptitude::UI::Keybindings::Search` arvoon `h`. Voit määrittää Control-näppäimen painalluksen lisäämällä `C-` näppäimen eteen: asettamalla yllä arvoksi `C-h` määrittelisi haulle näppäimen Control h. Voit myös määrittää useita näppäimiä erottamalla yksittäiset näppäimet pilkuilla toisistaan. Ylläolevassa esimerkissä asettamalla arvoksi `h,C-h` saisi sekä näppäimen h että näppäimen Control h suorittamaan haun.

Seuraaville komennoille voi määrittää näppäimen asetuksen `Aptitude::UI::Keybindings::`komento`` arvona, missä `komento` on määritettävän komennon nimi:

Komento | Oletus | Kuvaus
`ApplySolution` | `!` | Jos jotkin paketit ovat rikki ja &aptitude; on ehdottanut ratkaisua, toteuta ehdotettu ratkaisu.
`Begin` | `home,C-a` | Siirry nykyisen näkymän alkuun: luettelon ensimmäiseen alkioon tai tekstikentän vasempaan laitaan.
`BugReport` | `B` | Ilmoita viasta valitussa paketissa käyttäen `reportbug`-ohjelmaa.
`Cancel` | `C-g,escape,C-[` | Keskeytä käynnissä oleva toiminto, esimerkiksi sulje kehoteikkuna tai poistu valikosta.
`Changelog` | `C` | Näytä valitun paketin tai version `changelog.Debian`-tiedosto.
`ChangePkgTreeGrouping` | `G` | Muuttaa näkyvän pakettiluettelon ryhmittelysääntöä.
`ChangePkgTreeLimit` | `l` | Rajaa näkyvillä olevien pakettien luetteloa.
`ChangePkgTreeSorting` | `S` | Muuttaa näkyvän pakettiluettelon järjestämissääntöä.
`ClearAuto` | `m` | Merkitsee valitun paketin käsin asennetuksi.
`CollapseAll` | `]` | Sulkee hierarkiassa valitun puun kaikkine alipuineen.
`CollapseTree` | ei ole | Sulkee hierarkiassa valitun puun.
`Confirm` | `enter` | Kehoteikkunoissa tämä on sama kuin Ok:n painaminen. Kun vaihtoehtoja on useampia, valitsee oletusvaihtoehdon.
`Cycle` | `tab` | Siirtää näppäimistön koskemaan seuraavaa ikkunaa tms.
`CycleNext` | `f6` | Vaihtaa seuraavaan valittavissa olevaan näkymään.
`CyclePrev` | `f7` | Vaihtaa edelliseen valittavissa olevaan näkymään.
`DelBOL` | `C-u` | Pyyhkii kaiken tekstin rivin alusta kursorin paikkaan.
`DelBack` | `backspace,C-h` | Pyyhi edellinen merkki tekstiä syötettäessä.
`DelEOL` | `C-k` | Pyyhkii kaiken tekstin kursorin paikasta rivin loppuun.
`DelForward` | `delete,C-d` | Pyyhkii kursorin kohdalla olevan merkin tekstiä syötettäessä.
`Dependencies` | `d` | Näyttää valitun paketin riippuvuudet.
`DescriptionCycle` | `i` | Pakettiluettelossa selaa kuvausosan vaihtoehtoisia näkymiä.
`DescriptionDown` | `z` | Pakettiluettelossa vieritä kuvausaluetta alaspäin yhdellä rivillä.
`DescriptionUp` | `a` | Pakettiluettelossa vieritä kuvausaluetta ylöspäin yhdellä rivillä.
`DoInstallRun` | `g` | Esikatseluruudun ulkopuolella vaihda esikatseluruutuun ellei `Aptitude::Display-Planned-Action` ole epätosi. , esikatseluruudussa aja asennus.
`Down` | `down,j` | Liiku alaspäin, esimerkiksi vieritä tekstinäyttöä tai valitse luettelon seuraava alkio.
`DpkgReconfigure` | `R` | Aja dpkg-reconfigure valitulle paketille.
`DumpResolver` | `f6` | Jos jotkin paketit ovat rikki, kirjoita ongelmanratkaisimen tilatiedot tiedostoon (ratkaisimen vikojen jäljittämiseksi).
`End` | `end,C-e` | Siirry nykyisen näkymän loppuun: luettelon viimeiseen alkioon tai tekstikentän oikeaan laitaan.
`ExamineSolution` | `e` | Jos jotkin paketit ovat rikki ja &aptitude; on ehdottanut ratkaisua, näytä yksityiskohtainen kuvaus ehdotetusta ratkaisusta.
`ExpandAll` | `[` | Avaa hierarkiassa valittu puu kaikkine alipuineen.
`ExpandTree` | ei ole | Avaa hierarkiassa valittu puu.
`ForbidUpgrade` | `F` | Estä pakettia päivittymästä saatavilla olevaan versioon (tai valittuun versioon).
`ForgetNewPackages` | `f` | Tyhjentää tiedot siitä, mitkä paketit ovat uusia (Uudet paketit-ryhmä tyhjennetään).
`Help` | `?` | Näytä ohjelman sisäinen avustusteksti.
`HistoryNext` | `down,C-n` | Historiatietoisessa rivieditorissa siirry eteenpäin historiassa.
`HistoryPrev` | `up,C-p` | Historiatietoisessa rivieditorissa siirry taaksepäin historiassa.
`Hold` | `=` | Jäädytä paketti.
`Install` | `+` | Merkitse paketti asennettavaksi.
`InstallSingle` | `I` | Merkitse yksittäinen paketti asennettavaksi; kaikki muut paketit säilytetään nykyisessä versiossaan.
`Keep` | `:` | Peruuttaa paketille määritetyn asennuksen tai poiston.
`Left` | `left,h` | Siirtyy vasemmalle: esimerkiksi siirtyy valikkopalkissa yhden valikon vasemmalle tai siirtää kursoria vasemmalle tekstiä syötettäessä.
`LevelDown` | `K` | Valitsee hierarkiassa seuraavan alkion, jolla on sama vanhempi kuin valitulla alkiolla.
`LevelUp` | `J` | Valitsee hierarkiassa edellisen alkion, jolla on sama vanhempi kuin valitulla alkiolla.
`MarkUpgradable` | `U` | Yritä päivittää kaikki paketit, jotka eivät ole jäädytettyjä tai estettyjä.
`MineFlagSquare` | `f` | Miinaharavassa aseta tai poista lippu ruudusta.
`MineLoadGame` | `L` | Lataa tallennetun Miinaharava-pelitilanteen.
`MineSaveGame` | `S` | Tallentaa Miinaharava-peitilanteen.
`MineSweepSquare` | ei ole | Pyyhkii valitun alueen ympäristön Miinaharavassa.
`MineUncoverSquare` | ei ole | Avaa valitun ruudun Miinaharavassa.
`MineUncoverSweepSquare` | `Enter` | Avaa valitun ruudun Miinaharavassa, jos se on kiinni. Muuten pyyhkii valitun ruudun ympäristön.
`NextPage` | `pagedown,C-f` | Vierittää nykyistä näkymää sivun eteenpäin.
`NextSolution` | `.` | Jos jotkin paketit ovat rikki ja näytössä oleva ratkaisu ei ole viimeinen, näyttää seuraavan ratkaisun.
`No` | `e` | Tämä valitsee ei-painikkeen kyllä/ei-kehotteissa.
`Parent` | `^` | Siirtyy hierarkiassa valitun alkion vanhempaan.
`PrevPage` | `pageup,C-b` | Vierittää nykyistä näkymää sivun taaksepäin.
`PrevSolution` | `,` | Jos jotkin paketit ovat rikki ja näytössä oleva ratkaisu ei ole ensimmäinen, näyttää edellisen ratkaisun.
`Purge` | `_` | Merkitse valittu paketti siivottavaksi.
`PushButton` | `space,enter` | Suorittaa valitun painikkeen tai vaihtaa rastiruudun arvoa.
`Quit` | `q` | Sulje nykyinen näkymä.
`QuitProgram` | `Q` | Sulje koko ohjelma.
`Refresh` | `C-l` | Piirrä ruutu uudestaan.
`Remove` | `-` | Merkitse paketti poistettavaksi.
`ReInstall` | `L` | Merkitse valittu paketti uudelleen asennettavaksi.
`ReSearch` | `\,n` | Toista viimeisin haku.
`ReverseDependencies` | `r` | Näytä paketit, jotka riippuvat valitusta paketista.
`Right` | `right,l` | Siirtyy oikealle: esimerkiksi siirtyy valikkopalkissa yhden valikon oikealle tai siirtää kursoria oikealle tekstiä syötettäessä.
`Search` | `/` | Käynnistä hakutoiminto käytössä olevassa rajapinnan osassa.
`SearchBroken` | `b` | Hae seuraava rikkinäinen paketti pakettinäkymässä.
`SetAuto` | `M` | Merkitse valittu paketti automaattisesti asennetuksi.
`ShowHideDescription` | `D` | Pakettiluettelossa valitse onko tietoalue näkyvissä vai ei.
`ToggleExpanded` | `enter` | Avaa tai sulkee valitun puun hierarkiassa.
`ToggleMenuActive` | `f10,C-space` | Siirtyy päävalikkoon tai poistuu siitä.
`Undo` | `C-_,C-u` | Peruuttaa viimeisimmän toimenpiteen, kunhan se on tehty viimeisimmän käynnistyksen, pakettiluettelon päivityksen ja asennusajon jälkeen.
`Up` | `up,k` | Liiku ylöspäin, esimerkiksi vieritä tekstinäyttöä tai valitse luettelon edellinen alkio.
`UpdatePackageList` | `u` | Päivitä pakettiluettelo hakemalla uudet luettelot Internetistä, jos on tarpeen.
`Versions` | `v` | Näytä valitun paketin saatavilla olevat versiot.
`Yes` | `k` Oletusarvo voi olla eri eri kielialueilla. | Tämä valitsee kyllä-painikkeen kyllä/ei-kehotteissa.

Kirjain-, numero- ja välimerkkinäppäinten lisäksi seuraaville erikoisnäppäimille on myös mahdollista määrittää komentoja:

Näppäimen nimi | Kuvaus
`a1` | A1-näppäin
`a3` | A3-näppäin
`b2` | B2-näppäin
`backspace` | Pyyhintänäppäin
`backtab` | Sarkain taaksepäin
`begin` | Begin-näppäin (ei Home)
`break` | Break-näppäin
`c1` | C1-näppäin
`c3` | C3-näppäin
`cancel` | Cancel-näppäin
`create` | Create-näppäin
`comma` | Pilkku (,) -- koska pilkkuja käytetään jonoissa erottimina, tämä on ainoa tapa määritellä pilkulle toiminto.
`command` | Command-näppäin
`copy` | Copy-näppäin
`delete` | Delete-näppäin
`delete_line` | Rivin pyyhintä -näppäin
`down` | Nuoli alas -näppäin
`end` | End-näppäin
`entry` | Enter-näppäin
`exit` | Exit-näppäin
`f1`, `f2`, ..., `f10` | Funktionäppäimet F1-F10
`find` | Find-näppäin
`home` | Home-näppäin
`insert` | Insert-näppäin
`insert_exit` | Insert exit-näppäin
`clear` | Tyhjennysnäppäin
`clear_eol` | Rivin loppuun tyhjennys -näppäin
`clear_eos` | Ruudun loppuun tyhjennys -näppäin
`insert_line` | Rivin lisäys -näppäin
`left` | Nuoli vasemmalle -näppäin
`mark` | Mark-näppäin
`message` | Message-näppäin
`move` | Move-näppäin
`next` | Next-näppäin
`open` | Open-näppäin
`previous` | Previous-näppäin
`print` | Print-näppäin
`redo` | Redo-näppäin
`reference` | Reference-näppäin
`refresh` | Refresh-näppäin
`replace` | Replace-näppäin
`restart` | Restart-näppäin
`resume` | Resume-näppäin
`return` | Rivinpalautusnäppäin
`right` | Nuoli oikealle -näppäin
`save` | Save-näppäin
`scrollf` | Vieritä eteenpäin -näppäin
`scrollr` | Vieritä taaksepäin -näppäin
`select` | Select-näppäin
`suspend` | Suspend-näppäin
`pagedown` | Page Down -näppäin
`pageup` | Page Up -näppäin
`space` | Välilyönti
`tab` | Sarkain
`undo` | Undo-näppäin
`up` | Nuoli ylös -näppäin

Ohjelmanlaajuisten näppäinmääritysten lisäksi on myös mahdollista määrittää näppäimiä tietyn ohjelman osan (alueen) käyttöön. Asettaaksesi esimerkiksi sarkainnäppäimen samaksi kuin nuoli oikealle valikoissa, aseta `Aptitude::UI::Menubar::Right` arvoon `tab,right`. Seuraavat alueet ovat käytettävissä:

Alue | Kuvaus
`EditLine` | Käytetään muokattaessa rivejä, esimerkiksi hakuun syötettävälle ehdolle.
`Menu` | Käytetään pudotusvalikoille.
`Menubar` | Käytetään ruudun yläosan valikkopalkille.
`Minesweeper` | Käytetään Miinaharavalle.
`MinibufChoice` | Käytetään monivalintakehotteille, jos olet asettanut ne tulostumaan ruudun alalaidan tilariville.
`Pager` | Käytetään näytettäessä tiedoston sisältöä, esimerkiksi avustustekstiä.
`PkgNode` | Käytetään paketeille, pakettipuille, pakettien versioille ja pakettien riippuvuuksille, kun ne näkyvät pakettiluetteloissa.
`PkgTree` | Käytetään pakettiluetteloissa.
`Table` | Käytetään taulukoille ja mm. kehoteikkunoille.
`TextLayout` | Käytetään muotoilluille näytöille kuten pakettikuvauksille.
`Tree` | Käytetään kaikille puunäytöille mukaanlukien pakettiluetteloille. Pakettiluettelon tapauksessa alueen `PkgTree` määritykset ohittavat nämä.

#### Värien asetukset

Voit vaihtaa mieleisiksesi myös kaikki värit, joita &aptitude; käyttää merkitsemään eri asioita. Vaihtaaksesi käyttöliittymäalkion `alkio` väriä anna arvo asetukselle `Aptitude::UI::Colors::`alkio``. Tämän arvon on koostuttava kahdesta yksittäisestä väristä, jotka ovat etualan ja taustan värit. Jos siis haluat rikkinäisten pakettien olevan punaisia mustalla pohjalla (tavallisesti ne ovat mustia punaisella pohjalla), lisää tämä asetustiedostoon:

    Aptitude::UI::Colors::PkgBroken {red; black;};

Käytettävissä olevat värit ovat `black` (musta), `blue` (sininen), `cyan` (sinivihreä), `green` (vihreä), `magenta` (violetti), `red` (punainen), `white` (valkoinen) ja `yellow` (keltainen)

Taustaväriksi asetettu keltainen on joillakin päätteillä ruskea.

. Tekstin voi lihavoida lisäämällä `bold` etualan värin nimen eteen, esimerkiksi `boldwhite` on lihavoitu valkoinen. Voit myös käyttää kokonaislukuja, joita käytetään suoraan tekstin ominaisuuksina.

Alla esimerkkinä yksinkertainen, mutta hyvin ruma, värimäärittely:

    Aptitude::UI::Colors {
    DefaultWidgetBackground {boldwhite; magenta;};
    ScreenStatusColor {green; cyan;};
    ScreenHeaderColor {red; yellow;};
    Progress {cyan; white;};
    };

Tämän käyttö tuottaa seuraavanlaisen näytön:

Ei näytettävissä tekstinä.

Luet tätä dokumenttia tavalla, joka ei mahdollista kuvien näyttöä. Et siis valitettavasti pysty näkemään tämän näytön värejä.

figColors sisältää listan väreistä, joita voi muuttaa. Kunkin värin oletusarvo on annettu muodossa ``etuala`,`tausta``.

##### &aptitude;n väriasetukset

Väri | Oletus | Kuvaus
`Bullet` | `yellow,black` | Ranskalaisten viivojen (pallojen yms.) väri.
`DefaultWidgetBackground` | `white,black` | Ruudun tyhjien alueiden väri sekä tekstin oletusväri.
`DepBroken` | `black,red` | Tyydyttämättömien riippuvuuksien väri.
`DownloadHit` | `black,green` | Väri, jolla näytetään, että noudettava tiedosto ohitettiin: se oli saatavilla, mutta muuttumaton, joten sitä ei noudettu uudestaan.
`DownloadProgress` | `black,yellow` | Noudon aikaisen etenemispalkin väri.
`Error` | `boldwhite,red` | Virheilmoitusten väri.
`HighlightedMenuBar` | `boldwhite,blue` | Valikkopalkissa valitun valikon väri.
`HighlightedMenuEntry` | `boldblue,white` | Valikossa valitun toiminnon väri.
`MediaChange` | `boldyellow,red` | Väri, jota käytetään, kun CD:tä pyydetään vaihtamaan.
`MenuBar` | `boldblue,white` | Valikkopalkin väri.
`MenuBorder` | `boldwhite,blue` | Valikon reunojen väri.
`MenuEntry` | `white,blue` | Valikon toimintojen väri. Pikanäppäimille käytetään samaa väriä lihavoituna.
`MineBombColor` | `boldred,black` | Miinaharavan miinojen väri.
`MineFlagColor` | `boldred,black` | Miinaharavan lippujen väri.
`MultiplexTab` | `white,blue` | Väri, jolla näytetään muut kuin valittu välilehti.
`MultiplexTabHighlighted` | `blue,white` | Valitun välilehden väri.
`PkgBroken` | `black,red` | Rikkinäisten pakettien väri.
`PkgToHold` | `black,white` | Jäädytettyjen pakettien väri.
`PkgToInstall` | `black,green` | Asennettavien ja uudelleen asennettavien pakettien väri (ei päivitettävien).
`PkgToRemove` | `black,magenta` | Poistettavien ja siivottavien pakettien väri.
`PkgToUpgrade` | `black,cyan` | Päivitettävien pakettien väri.
`Progress` | `blue,yellow` | Etenemisosoitinten väri, esimerkiksi pakettivarastoa ladattaessa näytettävä osoitin.
`ScreenHeaderColor` | `boldwhite,blue` | Ruudun ylälaidassa näytettävän tiedon väri.
`ScreenStatusColor` | `boldwhite,blue` | Ruudun alalaidan tilarivin väri.

#### Näytön muotoilun asetukset

Pakettiluettelon ulkoasua on mahdollista muuttaa asetustiedostoon lisättävillä asetuksilla.

##### Näytön alkiot

Ulkoasu määräytyy asetusryhmästä `Aptitude::UI::Default-Package-View`, joka koostuu kokoelmasta näyttöalkioita:

    Nimi Tyyppi {
      Row rivi;
      Column sarake;
      Width leveys;
      Height korkeus;

      muita määrityksiä...
    };

Tämä luo näyttöalkion nimeltä `Nimi`; `Tyyppi` määrää luotavan alkion tyypin. Määritykset `Row`, `Column`, `Width` ja `Height` ovat pakollisia ja määrittelevät alkion sijainnin näytöllä; yksityiskohtaisempi kuvaus näytön ulkoasun määrityksestä on alempana.

Ulkoasun muutoksesta esimerkkejä on nähtävillä teemamäärittelytiedostossa `/usr/share/aptitude/aptitude-defaults`.

Seuraavat näyttöalkiotyypit ovat käytettävissä:

`Description`

- Tämä sisältää tietoalueen, joka on yleensä valitun paketin kuvaus.

  Määritys `PopUpDownKey` määrittelee näppäimen, jota painamalla tämä alkio näytetään tai poistetaan näytöstä. Jos esimerkiksi tämä on asetettu arvoon `ShowHideDescription`, näyttöalkio käyttäytyy kuten tavallinen tietoalue. Määritys `PopUpDownLinked` antaa näyttöalkion, joka näytetään samanaikaisesti tämän alkion kanssa.

`MainWidget`

- Tämä on päänäyttöalkio, yleensä pakettiluettelo. Näytön ulkoasumäärittelyn on sisällettävä täsmälleen yksi `MainWidget`-alkio.

`Static`

- Ruudun alue, jossa näytetään jotakin tekstiä ja joka voi sisältää muotoilukomentoja. Näytettävän tekstin voi antaa `Columns`-määrityksellä tai se voi olla `ColumnsCfg`-määrityksen arvona olevassa asetuksessa. `Color`-määritys määrää tekstin värin.

  `Static`-alkioiden näkyvyyttä voidaan hallita samoin kuin `Description`-alkioidenkin käyttämällä PopUpDowney- ja `PopUpDownLinked`-määrityksiä.

##### Alkioiden asemointi

Näyttöalkioiden sijainnin määrää taulukko. Alkion vasen ylänurkka määräytyy sille annettujen `Row`- ja `Column`-määritysten mukaan (yleensä nämä alkavat rivistä 0 ja sarakkeesta 0). Alkion leveys ja korkeus määräytyvät sen `Width`- ja `Height`-määritysten mukaan.

Kun näyttöalkiot on asemoitu, ja niille on annettu tilaa ruudulla, on luultavaa, että ruudulla on ylimääräistä tilaa. Ylimääräinen tila pystysuorassa jaetaan alkioille, joiden `RowExpand`-määrityksen arvo on `true` (tosi). Samoin vaakasuorassa oleva ylimääräinen tila jaetaan alkioille, joiden `ColExpand`-määritys on `true`.

Jos tilaa ei ole riittävästi, tila poistetaan riveiltä, joiden kaikkien alkioiden `RowShrink`-määritys on `true`, ja samoin sarakkeille, joilla määritys on `ColShrink`. Jos tämäkään ei riitä, kaikilta riveiltä ja sarakkeilta poistetaan tilaa.

Jos riville tai sarakkeelle annetaan ylimääräistä tilaa, mutta jollekin alkiolle rivillä tai sarakkeella ei, alkion paikka määräytyy sen `RowAlign`- ja `ColAlign`-määritysten mukaan. Nämä voi asettaa arvoihin `Left` (vasen), `Right` (oikea), `Top` (ylhäällä), `Bottom` (alhaalla) tai `Center` (keskellä) sen mukaan, miten alkio halutaan asemoitavan rivillä tai sarakkeessa.

Seuraava esimerkki luo alkion nimeltä `Otsake`, joka on kolme merkkiä leveä ja laajenee vaakasuunnassa, mutta ei pystysuunnassa. Sen väri on otsakerivien väri, ja se käyttää otsakerivien ulkoasua.

    Otsake Static {
      Row 0;
      Column 0;
      Width 3;
      Height 1;

      ColExpand true;
      ColAlign Center;

      RowAlign Center;

      Color ScreenHeaderColor;
      ColumnsCfg HEADER;
    };

##### Näytön alkioiden luettelo

Näyttöalkioille voi antaa seuraavia määrityksiä:

`ColAlign` `sijainti``;`

- `sijainti` on valittava vaihtoehdoista `Left` (vasen), `Right` (oikea) ja `Center` (keskellä). Jos näyttöalkion sisältävä rivi on alkiota leveämpi ja alkion `ColExpand`-määritys on `false`, alkio asemoidaan rivillä arvon `sijainti` perusteella.

  Tämän määrityksen oletusarvo on `Left`.

`ColExpand` `true`|`false;`

- Jos tämä määritys on `true` (tosi), tämän alkion sisältävälle sarakkeelle annetaan ylijäävää vaakasuuntaista tilaa.

  Tämän määrityksen oletusarvo on `false` (epätosi).

`Color` `värinimi``;`

- Tätä määritystä voi käyttää vain `Static`-tyypin alkioille. `värinimi` on sen värin nimi (esimerkiksi `ScreenStatusColor`), jota tämä alkio käyttää oletusvärinään.

  Tämän määrityksen oletusarvo on `DefaultWidgetBackground`.

`ColShrink` `true`|`false;`

- Jos tämä määritys on `true` (tosi) kaikilla sarakkeen alkioilla eikä vaakatilaa ole tarpeeksi, saraketta supistetaan tarpeen mukaan, jotta tila riittäisi. Sarake voi supistua, vaikka tämä olisikin `false` (epätosi); tämä määritys vain kertoo &aptitude;lle, mistä sarakkeista supistus kannattaa aloittaa.

  Tämän määrityksen oletusarvo on `false` (epätosi).

`Column` `sarake``;`

- Tämän arvo on alkion vasemmanpuoleisin `sarake`, joka sisältää osan alkiota.

`Columns` `muotoilu``;`

- Tätä määritystä voi käyttää vain `Static`-tyyppisille alkioille, joille ei ole asetettu `ColumnsCfg`-määritystä. Se on muotoilukomento (katso secDisplayFormat), joka asettaa tila-alkion näytettävän sisällön.

`ColumnsCfg` `HEADER`|`STATUS`|`nimi``;`

- Tätä määritystä voi käyttää vain `Static`-tyyppisille alkioille. Se asettaa alkion ulkoasun samaksi kuin jokin toinen. Jos arvo on `HEADER`, ulkoasu on `Aptitude::UI::Package-Header-Format`, jos `STATUS`, `Aptitude::UI::Package-Status-Format` ja muuten ulkoasu `nimi`.

  Jos tätä määritystä ei anneta, ulkoasu muodostetaan `Columns`-määrityksen perusteella.

`Height` `korkeus``;`

- Arvo `korkeus` on näyttöalkion korkeus ruudulla.

`PopUpDownKey` `komento``;`

- Tätä määritystä voi käyttää vain `Description`- ja `Static`-tyyppisille alkioille.

  Tässä `komento` on näppäinkomennon nimi (esimerkiksi `ShowHideDescription`). Näppäimen painallus saa alkion näkyviin, jos se ei ollut, ja pois näkyvistä, jos se oli näkyvissä.

`PopUpDownLinked` `alkio``;`

- Tätä määritystä voi käyttää vain `Description`- ja `Static`-tyyppisille alkioille.

  Tämä määritys yhdistää alkion alkioon `alkio` niin, että kun `alkio` näytetään tai poistetaan näkyvistä, tämän määrityksen alkiolle tehdään sama.

`Row` `rivi``;`

- Tämän arvo on alkion ylin `rivi`, joka sisältää osan alkiota.

`RowAlign` `sijainti``;`

- `sijainti` on valittava vaihtoehdoista `Top` (ylhäällä), `Bottom` (alhaalla) ja `Center` (keskellä). Jos näyttöalkion sisältävä sarake on alkiota korkeampi ja alkion `RowExpand`-määritys on `false`, alkio asemoidaan sarakkeessa arvon `sijainti` perusteella.

  Tämän määrityksen oletusarvo on `Top`.

`RowExpand` `true`|`false;`

- Jos tämä määritys on `true` (tosi), tämän alkion sisältävälle riville annetaan ylijäävää pystysuuntaista tilaa.

  Tämän määrityksen oletusarvo on `false` (epätosi).

`RowShrink` `true`|`false;`

- Jos tämä määritys on `true` (tosi) kaikilla rivin alkioilla eikä pystytilaa ole tarpeeksi, riviä supistetaan tarpeen mukaan, jotta tila riittäisi. Rivi voi supistua, vaikka tämä olisikin `false` (epätosi); tämä määritys vain kertoo &aptitude;lle, mistä riveistä supistus kannattaa aloittaa.

  Tämän määrityksen oletusarvo on `false` (epätosi).

`Visible` `true`|`false;`

- Jos tämän määrityksen arvo on `false` (epätosi), tätä alkiota ei näytetä. Tämän arvon käyttö on yleensä järkevää vain jos joko `PopUpDownKey` tai `PopUpDownLinked` on myös määritetly.

  Tämän määrityksen oletusarvo on `true`.

`Width` `leveys``;`

- Arvo `leveys` on näyttöalkion leveys ruudulla.

#### Asetustiedosto

##### Asetustiedoston muoto

Pohjimmiltaan &aptitude;n asetustiedosto on kokoelma arvojen määrittelyjä. Kunkin yksittäisen rivin muoto on `Määritys` `Arvo``;`. Esimerkiksi seuraava rivi asettaa määrityksen `Aptitude::Theme` arvoon `Dselect`.

    Aptitude::Theme "Dselect";

Määritys voi sisältää useita määrittelyjä, jos ne on ympäröity aaltosulkeilla arvon paikalla:

    Aptitude::UI {
      Package-Status-Format "";
      Package-Display-Format "";
    };

Joskus tällaisia muita määrityksiä sisältävää määritystä kutsutaan ryhmäksi. Itse asiassa nimissä esiintyvä kaksinkertainen kaksoispiste on vain lyhennysmerkintä ryhmittelylle: nimi `Aptitude::UI::Default-Grouping` kuuluu ryhmään `Aptitude::UI`, joka puolestaan kuuluu ryhmään `Aptitude`. Voisit siis asettaa tälle arvon myös seuraavasti:

    Aptitude {
      UI {
        Default-Grouping "";
      };
    };

Asetustiedoston muoto on kuvattu yksityiskohtaisemmin manuaalisivulla

apt.conf

5.

##### Asetustiedostojen sijainti

&aptitude; etsii asetustiedostoja seuraavista paikoista järjestyksessä:

1. Käyttäjän henkilökohtainen asetustiedosto `~/.aptitude/config`. Tämä tiedosto kirjoitetaan uudelleen muokattaessa asetuksia Asetukset-valikon kautta.

2. Järjestelmän asetustiedosto `/etc/apt/apt.conf`.

3. Oletusarvot, jotka löytyvät tiedostosta `/usr/share/aptitude/aptitude-defaults`.

4. Ohjelmaan sisäänrakennetut oletusarvot.

Kun määritystä tarvitaan, nämä asetustiedot etsitään järjestyksessä ja ensimmäinen annettu arvo valitaan. Tekemällä asetuksen tiedostoon `/etc/apt/apt.conf` voi siis ohittaa oletusarvot, mutta ei käyttäjän omia tiedostossa `~/.aptitude/config`.

##### Käytettävissä olevat asetukset

&aptitude; käyttää seuraavia asetuksia. Nämä ovat vain &aptitude;n omat asetukset; &aptitude; käyttää myös allaolevan &apt;-järjestelmän asetuksia. Manuaalisivut

apt

8 ja

apt.conf

5 selostavat &apt;:n asetukset.

Asetus Oletus Kuvaus
- `Dir::Aptitude::state` `/var/lib/aptitude` Hakemisto, johon &aptitude; tallentaa säilytettävät tilatiedot.
- `Aptitude::Allow-Null-Upgrade` `false` Yleensä jos yrität ajaa asennuksen, joka ei suorittaisi mitään, &aptitude; varoittaa tästä ja tuo sinut takaisin pakettiluetteloon. Jos tämä asetus on `true` (tosi), &aptitude; näyttää esikatseluruudun aina, jos jotkin paketit ovat päivitettäviä eikä muistuta komennosta &actions-upgrade;.
- `Aptitude::Autoclean-After-Update` `false` Jos tämä asetus on `true` (tosi), &aptitude; siivoaa vanhentuneet tiedostot (&actions-clean-obs;) päivittäessäsi pakettiluetteloa.
- `Aptitude::Auto-Install` `true` Jos tämä asetus on `true`, &aptitude; yrittää automaattisesti tyydyttää asennettaviksi merkitsemiesi pakettien riippuvuudet.
- `Aptitude::Auto-Fix-Broken` `true` Jos tämä asetus on `false`, &aptitude; kysyy ennen kuin yrittää korjata rikkinäisiä paketteja.
- `Aptitude::Auto-Upgrade` `false` Jos tämä asetus on `true`, &aptitude; merkitsee kaikki päivitettävissä olevat paketit päivitettäviksi käynnistyessään. Tämä on sama kuin jos antaisit komennon &actions-upgrade;.
- `Aptitude::CmdLine::Always-Prompt` `false` Jos tämä asetus on `true`, &aptitude; kysyy komentoriviltä käytettäessä aina vahvistusta ennen kuin asentaa tai poistaa paketteja. Muuten vahvistus sivuutetaan joissain tilanteissa. Tämä on sama kuin komentorivivalitsin `-P`.
- `Aptitude::CmdLine::Assume-Yes` `false` Jos tämä asetus on `true`, &aptitude; käyttäytyy komentoriviltä käytettäessä kuten käyttäjä vastaisi jokaiseen kehotteeseen kyllä, mikä sivuuttaa useimmat kehotteet. Tämä on sama kuin komentorivivalitsin `-y`.
- `Aptitude::CmdLine::Resolver-Debug` `false` Jos tämä asetus on `true`, &aptitude; tulostaa komentoriviltä käytettäessä paljon tietoa riippuvuusongelmia ratkaistessaan. Tämä asetus on hyödyllinen lähinnä jäljitettäessä ratkaisimen toimintaa eikä ole hyödyllinen tavallisessa käytössä.
- `Aptitude::CmdLine::Request-Strictness` `1000` Jos komentoriviltä ajettaessa tavataan riippuvuusongelmia, tämä pistemäärä lisätään jokaisen pyydetyn toiminnon pisteisiin.
- `Aptitude::CmdLine::Download-Only` `false` Jos tämä asetus on `true`, &aptitude; vain noutaa paketit komentoriviltä käytettäessä eikä asenna niitä. Tämä on sama kuin komentorivivalitsin `-d`.
- `Aptitude::CmdLine::Fix-Broken` `false` Jos tämä asetus on `true`, &aptitude; yrittää komentoriviltä käytettäessä enemmän ratkoessaan riippuvuusongelmia. Tämä on sama kuin komentorivivalitsin `-f`.
- `Aptitude::CmdLine::Package-Display-Format` `%c%a%M %p# - %d#` Tämä on muotoilu (katso secDisplayFormat), jota käytetään komentoriviltä tehtyjen hakujen tulosten näyttämiseen. Tämä on sama kuin komentorivivalitsin `-F`.
- `Aptitude::CmdLine::Package-Display-Width` Tämä asetus määrittelee kuinka leveäksi komentoriviltä tehdyn haun tulokset muotoillaan. Jos se on tyhjä (`""`, joka on myös oletus), tulokset muotoillaan päätteen leveydelle tai 80 sarakkeelle, jos päätteen leveys ei ole tiedossa.
- `Aptitude::CmdLine::Show-Deps` `false` Jos tämä asetus on `true`, &aptitude; näyttää komentoriviltä käytettäessä lyhyen yhteenvedon paketin tilaan liittyvistä riippuvuuksista. Tämä on sama kuin komentorivivalitsin `-D`.
- `Aptitude::CmdLine::Show-Versions` `false` Jos tämä asetus on `true`, &aptitude; näyttää komentoriviltä käytettäessä asennettavan tai poistettavan pakettiversion. Tämä on sama kuin komentorivivalitsin `-V`.
- `Aptitude::CmdLine::Show-Size-Changes` `false` Jos tämä asetus on `true`, &aptitude; näyttää komentoriviltä käytettäessä kunkin paketin vaatimassa levytilassa tapahtuvan muutoksen. Tämä on sama kuin komentorivivalitsin `-Z`.
- `Aptitude::CmdLine::Simulate` `false` Jos tämä asetus on `true`, &aptitude; vain näyttää komentoriviltä käytettäessä toiminnot, jotka tehtäisiin, eikä varsinaisesti tee niitä. Tämä on sama kuin komentorivivalitsin `-s`.
- `Aptitude::CmdLine::Visual-Preview` `false` Jos tämä asetus on `true`, &aptitude; vaihtaa koko ruudun käyttöliittymään komentoriviltä pakettien noutoa ja asennusta varten.
- `Aptitude::CmdLine::Verbose` `0` Tämä asetus määrää kuinka paljon &aptitude; tulostaa tietoja komentoriviltä käytettäessä. Mitä suurempi luku, sitä enemmän tietoja tulostetaan. Komentorivivalitsimista jokainen esiintyvä `-v` kasvattaa tätä arvoa yhdellä.
- `Aptitude::Delete-Unused` `true` Jos tämä asetus on `true`, tarpeettomat automaattisesti asennetut paketit poistetaan automaattisesti. secAutoInstall kertoo tarkemmin.
- `Aptitude::Delete-Unused-Pattern` Jos `Aptitude::Delete-Unused` on `true`, vain sellaiset tarpeettomat paketit, jotka eivät täsmää tähän ehtoon (katso secSearchPatterns), poistetaan. Jos tämä asetus on tyhjä (joka on oletus), kaikki tarpeettomat paketit poistetaan.
- `Aptitude::Display-Planned-Action` `true` Jos tämä asetus on `true`, &aptitude; näyttää esikatseluruudun ennen varsinaista asennusajoa.
- `Aptitude::Forget-New-On-Update` `false` Jos tämä asetus on `true`, &aptitude; tyhjentää uusien pakettien ryhmän aina kun pakettiluettelo päivitetään. Tämä on sama kuin antaisit komennon &actions-forget;.
- `Aptitude::Forget-New-On-Install` `false` Jos tämä asetus on `true`, &aptitude; tyhjentää uusien pakettien ryhmän aina kun asennat, päivität tai poistat paketteja. Tämä on sama kuin antaisit komennon &actions-forget;.
- `Aptitude::Keep-Suggests` `false` Jos tämä asetus on `true`, &aptitude; säilyttää automaattisesti asennetut paketit myös, jos jokin asennettu paketti ehdottaa niitä. Katso myös secAutoInstall.
- `Aptitude::Log` `/var/log/aptitude` Jos tämän asetuksen arvo ei ole tyhjä, &aptitude; kirjoittaa lokin kaikista tekemistään asennuksista, poistoista ja päivityksistä. Jos arvo alkaa putkimerkillä `|`, loppuosa arvosta on komento, jolle loki putkitetaan. Esimerkiksi `|mail -s 'Aptituden asennusajo' root` lähettää lokin postitse &root;:lle. Tämän asetuksen arvo voi olla myös lista kohteista, jolloin loki kirjoitetaan kaikkiin kohteisiin.
- `Aptitude::Pkg-Display-Limit` Pakettiluettelon oletusrajaus; secSearchPatterns kertoo tarkemmin, miltä tämän arvon pitäisi näyttää, jos päätät asettaa sen.
- `Aptitude::Recommends-Important` `true` Jos tämä asetus on `true` ja `Aptitude::Auto-Install` on `true`, uuden paketin asennus asentaa myös paketit, joita se suosittelee.
- `Aptitude::ProblemResolver::BrokenScore` `-100` Pisteet, jotka riippuvuuksien ratkaisussa annetaan kullekin rikkinäiselle riippuvuudelle ehdotetussa ratkaisussa. Tämän arvon pitäisi yleensä olla nollaa pienempi.
- `Aptitude::ProblemResolver::ExtraScore` `5` Pisteet, jotka riippuvuuksien ratkaisussa annetaan tärkeyttä ylimääräinen oleville paketeille.
- `Aptitude::ProblemResolver::ImportantScore` `5` Pisteet, jotka riippuvuuksien ratkaisussa annetaan tärkeyttä tärkeä oleville paketeille.
- `Aptitude::ProblemResolver::Infinity` `1000000` Riippuvuuksien ratkaisussa käytettävä maksimipistemäärä. Jos ratkaisun pisteet olisivat alle `-Infinity`, se hylätään välittömästi.
- `Aptitude::ProblemResolver::InstallScore` `-20` Pisteet, jotka riippuvuuksien ratkaisussa annetaan paketin asennukselle, jos tätä asennusta ei ole jo määritetty tehtäväksi.
- `Aptitude::ProblemResolver::KeepScore` `-50` Pisteet, jotka riippuvuuksien ratkaisussa annetaan paketin säilytykselle nykytilassaan, jos paketille on määritetty jokin muu toiminto.
- `Aptitude::ProblemResolver::Max-Successors` `0` Kun mahdollisia ratkaisuja etsitään, tämä arvo määrää kuinka kauan etsintä kestää. Seuraajia luodaan kasoissa, ja kun ainakin yksi ja korkeintaan `Max-Successors` seuraajaa on saatu luotua, seuraajien luonti loppuu. Tämän arvon kasvatus saa alkupäähän korkeampien pistemäärien ratkaisuja, mutta saa kunkin ratkaisimen askeleen kestämään kauemmin.
- `Aptitude::ProblemResolver::NonDefaultScore` `-40` Pisteet, jotka riippuvuuksien ratkaisussa annetaan paketin version asennukselle, jos versio ei ole nykyinen eikä tuorein saatavilla oleva.
- `Aptitude::ProblemResolver::OptionalScore` `5` Pisteet, jotka riippuvuuksien ratkaisussa annetaan tärkeyttä valinnainen oleville paketeille.
- `Aptitude::ProblemResolver::PreserveAutoScore` `0` Pisteet, jotka riippuvuuksien ratkaisussa annetaan automaattisille asennuksille ja poistoille.
- `Aptitude::ProblemResolver::PreserveManualScore` `40` Pisteet, jotka rippuvuuksien ratkaisussa annetaan käyttäjän tekemille valinnoille.
- `Aptitude::ProblemResolver::ResolutionScore` `50` Pisteet, jotka riippuvuuksien ratkaisussa annetaan lisäksi ratkaisuille, jotka selvittävät kaikki tyydyttämättömät riippuvuudet.
- `Aptitude::ProblemResolver::RemoveScore` `-300` Pisteet, jotka riippuvuuksien ratkaisussa annetaan paketin poistolle, jos tätä poistoa ei ole jo määritetty tehtäväksi.
- `Aptitude::ProblemResolver::RequiredScore` `4` Pisteet, jotka riippuvuuksien ratkaisussa annetaan tärkeyttä pakollinen oleville paketeille.
- `Aptitude::ProblemResolver::StandardScore` `3` Pisteet, jotka riippuvuuksien ratkaisussa annetaan tärkeyttä perus oleville paketeille.
- `Aptitude::ProblemResolver::StepLimit` `5000` Suurin määrä askelia, jotka riippuvuuksien ratkaisin suorittaa etsiessään ratkaisua. Tämän arvon pienentäminen saa ratkaisimen luovuttamaan aikaisemmin, kasvattaminen saa sen käyttämään enemmän aikaa ja muistia ennen kuin se lopettaa. Oletusarvo on riittävän suuri ratkaisemaan tavallisimmat tilanteet, mutta riittävän pieni takaamaan, ettei ohjelma hajoa käsiin, jos liian monimutkainen ongelma tulee vastaan.
- `Aptitude::ProblemResolver::StepScore` `-10` Pisteet, jotka riippuvuuksien ratkaisussa annetaan ratkaisun pituuden mukaan. Jokainen toiminto, joka sisältyy ratkaisuun, muuttaa sen pistemäärää tällä luvulla. Yleensä tämän arvon pitäisi olla nollaa pienempi.
- `Aptitude::ProblemResolver::UpgradeScore` `-15` Pisteet, jotka riippuvuuksien ratkaisussa annetaan paketin päivitykselle, jos tätä päivitystä ei ole jo määritetty tehtäväksi.
- `Aptitude::Suggests-Important` `false` Tämä on vanhentunut asetus, jonka korvaa `Aptitude::Keep-Suggests`. Tämän asetuksen asettaminen arvoon `true` on sama kuin asetuksen `Aptitude::Keep-Suggests` asettaminen arvoon `true`.
- `Aptitude::Theme` &aptitude;n käyttämä teema. secThemes on laaja kuvaus teemoista.
- `Aptitude::Track-Dselect-State` `true` Jos tämä asetus on `true`, &aptitude; yrittää pitää kirjaa myös &dselect;:llä ja `dpkg`:llä tehdyistä muutoksista pakettien tiloihin. Jos esimerkiksi poistat paketin `dpkg`:llä, &aptitude; ei yritä asentaa sitä takaisin. Tässä asetuksessa voi olla vikoja.
- `Aptitude::UI::Advance-On-Action` `false` Jos tämä asetus on `true`, paketin tilan muutos saa &aptitude;n siirtämään valitun paketin osoittimen seuraavan paketin kohdalle.
- `Aptitude::UI::Auto-Show-Reasons` `true` Jos tämä asetus on `true`, rikkinäisen tai muita paketteja rikkovan paketin valinta saa &aptitude;n näyttämään tietoalueella rikkinäisyyden syyt.
- `Aptitude::UI::Colors` Tämä asetusryhmä sisältää &aptitude;n käyttämät värit; secColors kertoo lisää.
- `Aptitude::UI::Default-Grouping` `filter(missing),status,section(subdir,passthrough),section(topdir)` Asettaa pakettiluettelon ryhmittelysäännön. secGroupingPolicy kertoo lisää ryhmittelysäännöistä.
- `Aptitude::UI::Default-Preview-Grouping` `action` Asettaa esikatseluruudun ryhmittelysäännön. secGroupingPolicy kertoo lisää ryhmittelysäännöistä.
- `Aptitude::UI::Description-Visible-By-Default` `true` Jos tämä asetus on `true`, tietoalue, jossa yleensä on paketin pitkä kuvaus, on näkyvissä käynnistyksen jälkeen.
- `Aptitude::UI::Default-Package-View` Tämä asetusryhmä määrittelee &aptitude;n näytön ulkoasun. secDisplayLayout kertoo lisää tästä asetusryhmästä.
- `Aptitude::UI::Exit-On-Last-Close` `true` Jos tämä asetus on `true`, kaikkien valittavissa olevien näkymien sulkeminen sulkee myös &aptitude;n. Muuten &aptitude;sta voi poistua vain komennolla &actions-quit;. secViews kertoo lisää näkymistä.
- `Aptitude::UI::Fill-Text` `false` Jos tämä asetus on `true`, kuvaukset muotoillaan niin, että jokainen rivi on täsmälleen ruudun levyinen.
- `Aptitude::UI::HelpBar` `true` Jos tämä asetus on `true`, ruudun ylälaidassa on rivi tärkeimpiä näppäinkomentoja.
- `Aptitude::UI::Incremental-Search` `true` Jos tämä asetus on `true`, hakuja suoritetaan samanaikaisesti kuin kirjoitat hakuehtoa. Jos siis haluat hakea ehdolla apti, &aptitude; etsii myös ensimmäiset paketit, jotka täsmäävät ehtoihin a, ap ja apt.
- `Aptitude::UI::Keybindings` Tämä asetusryhmä määrittelee komentoja vastaavat näppäimet. secKeyBindings kuvaa tämän asetusryhmän.
- `Aptitude::UI::Menubar-Autohide` `false` Jos tämä asetus on `true`, valikkopalkkia ei näytetä silloin kun sitä ei käytetä.
- `Aptitude::UI::Minibuf-Download-Bar` `false` Jos tämä asetus on `true`, &aptitude; näyttää noutojen edistymisen vain alareunan palkissa. Käynnissä olevan noudon voi keskeyttää painamalla q:ta.
- `Aptitude::UI::Minibuf-Prompts` `false` Jos tämä asetus on `true`, jotkin kehotteet näytetään ruudun alalaidassa eikä omassa kehoteikkunassaan.
- `Aptitude::UI::New-Package-Commands` `true` Jos tämä asetus on `false`, komennot kuten &package-install; toimivat samoin kuin ikivanhoissa &aptitude;n versioissa.
- `Aptitude::UI::Package-Display-Format` `%c%a%M %p %Z %v %V` Tämän asetuksen arvo on pakettiluetteloissa pakettien näyttämiseen käytetty muotoile. secDisplayFormat kertoo lisää muotoiluista.
- `Aptitude::UI::Package-Header-Format` `%d` Tämän asetuksen arvo on pakettiluettelon ja valikkopalkin välissä olevan rivin muotoilu. secDisplayFormat kertoo lisää muotoiluista.
- `Aptitude::UI::Package-Status-Format` `%d` Tämän asetuksen arvo on pakettiluettelon ja tietoalueen välissä olevan rivin muotoilu. secDisplayFormat kertoo lisää muotoiluista.
- `Aptitude::UI::Pause-After-Download` `true` Jos tämä asetus on `true`, &aptitude; pyytää vahvistusta jatkamiselle noudettuaan paketteja. Muuten se aloittaa asentamisen suoraan.
- `Aptitude::UI::Preview-Limit` Esikatseluruudun oletusrajaus; secSearchPatterns kertoo tarkemmin, miltä tämän arvon pitäisi näyttää, jos päätät asettaa sen.
- `Aptitude::UI::Prompt-On-Exit` `true` Jos tämä asetus on `true`, &aptitude; pyytää vahvistusta ohjelmaa suljettaessa.
- `Aptitude::Warn-Not-Root` `true` Jos tämä asetus on `true`, &aptitude; huomaa, milloin tarvitset &root;-oikeuksia johonkin toimintoon ja kysyy, haluatko vaihtaa &root;-tunnukselle. secBecomingRoot kertoo lisää &root;-tunnuksen käytöstä &aptitude;ssa.

#### Teemat

Teema on yksinkertaisesti kokoelma asetuksia, joiden on tarkoitus olla kaikkien yhtäaikaisesti voimassa. Teemat menevät asetusten oletusarvojen edelle, mutta eivät asetustiedostoissa olevien arvojen.

Teema on vain nimetty asetusryhmä ryhmässä `Aptitude::Themes`, jossa jokainen asetus korvaa oletusasetuksen. Jos esimerkiksi `Dselect`-teema valitaan, asetuksen `Aptitude::Themes::Dselect::Aptitude::UI::Package-Display-Format` arvoa käytetään asetukselle `Aptitude::UI::Package-Display-Format` oletusarvon sijasta.

Valitaksesi teeman anna asetukselle `Aptitude::Theme` arvoksi haluamasi teeman nimi, esimerkiksi:

    Aptitude::Theme Vertical-Split;

Seuraavat teemat tulevat &aptitude;n mukana tiedostossa `/usr/share/aptitude/aptitude-defaults`:

`Dselect`

- Tämä teema saa &aptitude;n näyttämään ja käyttäytymään suunnilleen kuin vanhempi `dselect`-pakettienhallintaohjelma:

       Toiminnot  Peruuta  Paketti  Haku  Asetukset  Näkymät  Apu
      f10: Valikko  ?: Apu  q: Lopeta  u: Päivitä  g: Nouda/Asenna/Poista
      --- Päivitettävät paketit
      --\ Asennetut paketit
        --- Tärkeys välttämätön
        --\ Tärkeys tärkeä
          --\ admin - Järjestelmätyökalut (ohjelmien asennus, käyttäjien hallinta yms.
      c   admin at        3.1.8-11    3.1.8-11    Delayed job execution and batch proc
      c   admin cron      3.0pl1-87   3.0pl1-87   management of regular background pro
      c   admin logrotate 3.7-5       3.7-5       Log rotation utility
          --- base - Debianin perusta
          --- doc - Käyttöohjeet ja niiden katseluun tarkoitetut ohjelmat
      at                              asennettu ; ei mitä                    tärkeä
      At and batch read shell commands from standard input storing them as a job to
      be scheduled for execution in the future.

      Use
      at    to run the job at a specified time
      batch to run the job when system load levels permit

`Vertical-Split`

- Tämä teema järjestää näytön uudelleen. Valitun paketin kuvaus näytetään ruudun oikealla puolella eikä alaosassa kuten tavallisesti. Tämä teema on käyttökelpoisin leveillä päätteillä ja mahdollisesti myös muokatessa pakettihierarkiaa.

       Toiminnot  Peruuta  Paketti  Haku  Asetukset  Näkymät  Apu
      f10: Valikko  ?: Apu  q: Lopeta  u: Päivitä  g: Nouda/Asenna/Poista
      aptitude 0.2.15.8
      --\ Asennetut paketit                   Anacron (like 'anac(h)ronistic') is a
        --\ admin - Järjestelmätyökalut (ohje periodic command scheduler.  It
          --\ main - Debianin varsinainen ark executes commands at intervals
      i A alien                               specified in days.  Unlike cron, it
      i   anacron                             does not assume that the system is
      i   apt-utils                           running continuously.  It can therefore
      i   at                                  be used to control the execution of
      i   bluez-hcidump                       daily, weekly and monthly jobs (or
      i   bluez-utils                         anything with a period of n days), on
      i   configure-debian                    systems that don't run 24 hours a day.
      i   cpuid                               When installed and configured properly,
      i   crack                               Anacron will make sure that the
      i   crack-common                        commands are run at the specified
      i A cracklib-runtime                    intervals as closely as machine-uptime
      i   cron                                permits.
      i   dbishell
      i   debconf                             This package is pre-configured to
      i A debconf-i18n                        execute the daily jobs of the Debian
      i   debian-builder                      system. You should install this program
      i   debsig-verify                       if your system isn't powered on 24
      a cron-like program that doesn't go by time

### Miinaharavan pelaaminen

Jos väsyt pakettien asentamiseen ja poistoon, &aptitude; sisältää tunnetun Miinaharava-pelin. Se käynnistyy komennolla &actions-mine;, jonka suoritus tuo näkyviin laudan alkutilanteessaan:

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
                    Paketit                               Miinaharava
    Minesweeper                                            10/10 miinaa  33 sekuntia

                                       +--------+
                                       |        |
                                       |        |
                                       |        |
                                       |        |
                                       |        |
                                       |        |
                                       |        |
                                       |        |
                                       +--------+

Ruudulla näkyvän suorakaiteen alueelle on kätketty kymmenen miinaa. Sinun tehtävänäsi on selvittää, arvaten, päättelemällä ja onnella, missä miinat ovat laukaisematta yhtäkään niistä. Tämän tehdäksesi sinun on avattava kaikki ruudut, joissa ei ole miinoja. Tämä avaus antaa myös tärkeää tietoa miinojen sijainneista. Ole varovainen, sillä miinaruudun avaus laukaisee miinan, mikä lopettaa pelin.

Avataksesi ruudun valitse se nuolinäppäimillä ja paina Enteriä:

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
                    Paketit                               Miinaharava
    Minesweeper                                            10/10 miinaa  53 sekuntia

                                       +--------+
                                       |        |
                                       |        |
                                       |        |
                                       |12 323  |
                                       |.1 1.11 |
                                       |.111..1 |
                                       |......1 |
                                       |......1 |
                                       +--------+

Kuten ruudusta näkyy, laudan osan sisältö on nyt näkyvillä. Ruudut, joissa on `.` ovat ruutuja, joiden missään naapuriruudussa ei ole miinaa. Ruudussa oleva numero kertoo, kuinka monta miinaa sen naapuriruuduissa on.

Jos luulet tietäväsi ruudun, jossa on miina, voit asettaa lipun tähän ruutuun. Tämän teet valitsemalla ruudun ja painamalla f:ää. Esimerkiksi allaolevassa ruudussa olen todennut, että keskellä kuilussa oleva ruutu näyttää epäilyttävältä:

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
                    Paketit                               Miinaharava
    Minesweeper                                             9/10 miinaa  68 sekuntia

                                       +--------+
                                       |        |
                                       |        |
                                       |        |
                                       |12 323  |
                                       |.1F1.11 |
                                       |.111..1 |
                                       |......1 |
                                       |......1 |
                                       +--------+

Tämä saa `F`-merkin ilmestymään valittuun ruutuun. Tällaista ruutua ei ole enää mahdollista avata ennen kuin lippu poistetaan painamalla f:ää uudestaan sen kohdalla. Kun ruudun vieressä on yhtä monta lippua kuin siinä oleva numero osoittaa, voit pyyhkiä ruudun ympärillä olevat ruudut. Tämä on käytännöllinen lyhennys sille, että avaisit jokaisen naapuriruudun (lipullisia ruutuja lukuunottamatta) käsin. Pyyhitään esimerkiksi ylläolevan ruudun `1`:n ympäriltä.

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
                    Paketit                               Miinaharava
    Minesweeper                                             9/10 miinaa  83 sekuntia

                                       +--------+
                                       |        |
                                       |^^      |
                                       |^  ^^ ^^|
                                       |122323* |
                                       |.1^1.11 |
                                       |.111..1 |
                                       |......1^|
                                       |......1 |
                                       +--------+

Onneksi (tai ehkä onnella ei ollut mitään tekemistä) miinaa merkitsemään asetettu lippu oli oikeassa paikassa. Jos se olisi ollut väärässä paikassa, peli olisi loppunut heti:

     Toiminnot  Peruuta  Paketti  Haku  Asetukset  Näkymät  Apu
    f10: Valikko  ?: Apu  q: Lopeta  u: Päivitä  g: Nouda/Asenna/Poista
                    Paketit                               Miinaharava
    Minesweeper                             Miinaharava    Häviö ajassa 105 sekuntia

                                       +--------+
                                       |        |
                                       |        |
                                       |        |
                                       |        |
                                       |        |
                                       |        |
                                       |        |
                                       |        |
                                       +--------+

Kun peli loppuu, kaikkien miinojen paikat paljastetaan. Laukeamattomat miinat on merkitty nuolimerkillä `^` ja sinun laukaisemasi tähdellä `*`.

## aptitude UKK

> Monty Pythonin hullu maailma

> Mikä ... on sinun nimesi?

> Minä olen Arthur, brittien kuningas.

> Mikä ... on sinun tehtäväsi?

> Etsin pyhää Graalia!

> Mikä ... on kuormittamattoman pääskyn lentonopeus?

> Onko se afrikkalainen vai eurooppalainen pääsky?

> Häh? En ... En minä tie---AAAAGGGHH!

Miten löydän täsmälleen yhden paketin nimen perusteella?

Kuten secSearchPatterns kertoo, pakettihaussa syöttämäsi teksti on oikeasti säännöllinen lauseke. Tämän vuoksi hakulauseke `^`nimi`$` täsmää vain pakettiin, jonka nimi on `nimi`.

Voit siis hakea paketin `apt` löytämättä paketteja `aptitude` tai `synaptic` syöttämällä `^apt$` tai paketin `g++` ilman paketteja `g++-2.95` tai `g++-3.0` syöttämällä `^g\+\+$`.

Miten löydän rikkinäiset paketit?

Komennolla &search-find-broken;.

Haluan valita tekstinpätkän. Miksi aptitude ei anna minun käyttää hiirtä?

Kun xterm:ssä ajettava ohjelma käyttää hiirtä, xterm poistaa tekstinvalintamahdollisuuden. Voit ohittaa tämän ja valita tekstiä pitämällä vaihtonäppäintä pohjassa.

## Tekijät

> Terry Pratchett , Viimeinen sankari

> Kukaan ei muista laulajaa. Laulu säilyy.

Tämä luku ikuistaa ihmisiä, jotka ovat avustaneet &aptitude;n teossa.

Tämä luku on vielä varsin puutteellinen ja todennäköisesti päivittyy ja laajenee ajan mittaan (erityisesti useita käännösten tekijöitä puuttuu, koska käännösten tekoon on osallistunut valtava määrä ihmisiä

Olisi periaatteessa mahdollista koota lähes täydellinen lista kansainvälistämiseen osallistuneista muutoslokien, Debianin vianhallintajärjestelmän ja &aptitude;n versiohistorian perusteella, mutta juuri nyt tämän tekemiseen ei ole aikaa.

). Jos mielestäsi kuulut tähän listaan, lähetä sähköposti, jossa kerrot syysi. Jos osaat englantia riittävästi, lähetä tämä posti osoitteeseen dburrows@debian.org; jos et, voit lähettää suomenkielistä postia osoitteeseen ashar@iki.fi.

## Käännökset ja kansainvälistäminen

Espanja

- Jordi Malloch, Ruben Porras

Hollanti

- Luk Claes

Italia

- Danilo Piazzalunga

Japani

- Yasuo Eto

Kiina

- Carols Z.F. Liu

Liettua

- Darius Žitkevicius

Norja

- Håvard Korsvoll

Portugali

- Nuno Sénica, Miguel Figueiredo

Portugali (Brasilia)

- Andre Luis Lopes, Gustavo Silva

Puola

- Michal Politowski

Ranska

- Martin Quinson, Jean-Luc Coulon

Saksa

- Sebastian Schaffert, Erich Schubert, Sebastian Kapfe

Suomi

- Jaakko Kangasharju

Tanska

- Morten Brix Pedersen, Morten Bo Johansen

Tšekki

- Miroslav Kure

Alkuperäinen kansainvälistys

- Masato Taruishi

Kansainvälistyksen ylläpito

- Christian Perrier

## Oppaat ja ohjeet

Käyttöopas

- Daniel Burrows

## Ohjelmointi

Suunnittelu ja toteutus

- Daniel Burrows

## &aptitude;n käyttö komentoriviltä

&manpage;